**ការសម្ភាសរបស់លោកពូ ជា គុណហេង**

ក៖ អ្នកសម្ភាសឈ្មោះជាង ស៊ីអ៊ាវ ខ៖ អ្នកទទួលការសម្ភាសឈ្មោះជា គុណហេង

គ៖ អ្នកទទួលការសម្ភាសឈ្មោះ ញ៉ា សុខ។

**ព៌តមានរបស់លោកពូជា គុណហេង**

*លោកពូជា គុណហេងមានអាយុ៦១ឆ្នាំនៅក្នុងឆ្នាំ២០២១។ គាត់មានទីលំនៅបច្ចុប្បន្ននៅភូមិកម្មករ ឃុំស្រែសង្គម ស្រុកកោះញ៉ែក ខេត្តមណ្ឌលគិរី។ គាត់មានបងប្អូន៣នាក់ ប្រុស៣នាក់ គាត់ជាកូនទី២។ គាត់មានស្រុកកំណើតនៅក្នុងភូមិខេត្តក្រចេះ។ អ្នកមីងមានកូន៥នាក់ ប្រុស៥នាក់ ស្រី១នាក់។*

ក៖ ចឹងជាដំបូងខ្ញុំអរគុណច្រើនពូដែរបានអោយខ្ញុំពិភាក្សាជាមួយពូទាក់ទងពីប្រវត្តិរបស់ពូហើយការសម្ភាសទាំងអស់នេះត្រូវបានរៀបចំដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាល័យមានគោលបំណងចង់រក្សាពីប្រវត្តិប្រជាជនខ្មែរដើម្បីទុកអោយកូនចៅជំនាន់ក្រោយៗពួកគាត់បានស្គាល់និងបានដឹងជាពិសេសពិភាក្សាជាមួយពូដើម្បីទុកអោយកូនៗឬមួយក៏ចៅៗរបស់ពូបានស្គាល់បានដឹងពីប្រវត្តិរបស់ពូដែរពូបានរៀបរាប់ចឹងហាសពូ?

ខ៖ បាទ!

ក៖ បាទ! ចឹងសំរាប់ពូយល់ព្រមដើម្បីអោយខ្ញុំដាក់ការសម្ភាសទាំងអស់និងទៅក្នុងវេបសាយសាលាទេពូ?

ខ៖ បាទ!

ក៖ បាទ! ចឹងសំរាប់ខ្ញុំជាអ្នកសម្ភាសពូខ្ញុំមានឈ្មោះថាជាង ស៊ីអ៊ាវហើយថ្ងៃខែដែរខ្ញុំសម្ភាសពូគឺនៅថ្ងៃទី១៦ ខែ១ឆ្នាំ២០២១ហើយការសម្ភាសទាំងអស់និងគឺធ្វើឡើងនៅភូមិកម្មករ ឃុំស្រែសង្គម ស្រុកកោះញ៉ែក ខេត្តមណ្ឌលគិរី ចឹងសំរាប់ពូឈ្មោះពេញរបស់ពូទាំងត្រកូលម៉ងហាសតាបញ្ជីជាតិឈ្មោះអីគេពូ?

ខ៖ ជា គុណហេង។

ក៖ ជា គុណហេង?

ខ៖ បាទ!

ក៖ បាទ! ចឹងសំរាប់ពូមានឈ្មោះហៅក្រៅអត់ពូ?

ខ៖ អត់មានទេ។

ក៖ អត់មានទេចឹងមានឈ្មោះតែជា គុណហេងតែមួយនិងទេណេះពូណេះ?

ខ៖ ជា គុណហេងខ្ញុំតាំងពីតូចមកទាល់សព្វថ្ងៃ។

ក៖ អត់មានឪពុកម្ដាយឬមួយបងប្អូនហៅលេងអីកាលយើងនៅក្មេងៗហៅឈ្មោះអីផ្សេងទេហោស?

ខ៖ អត់មានទេមានតែដាក់ឈ្មោះនិងតែមួយម៉ង។

ក៖ អូ៎!

ខ៖ ជា គុណហេងតែម៉ង។

ក៖ បាទពូបាទចុះពូសព្វថ្ងៃពូអាយុប៉ុន្មានទៅពូ?

ខ៖ ៦១ឆ្នាំ។

ក៖ ៦១ឆ្នាំ?

ខ៖ បាទ!

ក៖ អូ៎ច្រើនផងចុះពូកើតនៅថ្ងៃខែឆ្នាំណាពូចាំអត់?

ខ៖ វាចាំដែរវា..។

គ៖ គ្មានចាំទេគ្រូហេស!

ក៖ ៦១ឆ្នាំ?

ខ៖ តាំងពីតូចម៉េសហើយខ្ញុំមិនចាំដែរអត់ចាំទេ។

ក៖ ៦១ឆ្នាំចឹងមានន័យថាឆ្នាំ១៩៥៩?

ខ៖ ប្រហែលល្បាកហ្នឹងហើយព្រោះខ្ញុំទាន់ជំនាន់១៩៧៥ខ្ញុំទាន់ចឹងហាស!

ក៖ ជំនាន់លុនណុលអីទាន់ណេះពូណេះ?

ខ៖ ទាន់ៗ។

ក៖ អូ៎បាទចុះអើឆ្នាំច័ន្ទគតិជូត ឆ្លូវ ខាល ថោះពូឆ្នាំអីគេ?

ខ៖ ច។

ក៖ ឆ្នាំចហីពូ?

ខ៖ បាទ!

ក៖ អូ៎!

ខ៖ ចចឹងហើយយ៉ាង!

ក៖ ចុះអើស្រុកកំណើតដែរពូកើតម៉ងពូអ្នកស្រុកនៅណាពូ?

ខ៖ នៅខេត្តកំពង់ចាម។

ក៖ ខេត្តកំពង់ចាមយើងហោស?

ខ៖ បាទ!

ក៖ ភូមិអី ឃុំអីពូ?

ខ៖ ហេ៎ភូមិនៅក្ដីបឹង។

ក៖ ក្រពើបឹង?

ខ៖ ក្ដីបឹង។

ក៖ ក្ដីបឹង?

ខ៖ ហ្នឹងហើយភូមិក្ដីបឹង។

គ៖ វិហារធំ។

ក៖ វិហារធំ ស្រុកអីគេពូ?

ខ៖ ស្រុកកងមាស។

ក៖ អូ៎នៅខាងកងមាសហោស?

ខ៖ បាទៗ!

ក៖ ខេត្តកំពង់ចាមយើង?

ខ៖ បាទ! ខេត្តកំពង់ចាម។

ក៖ បាទ! ចុះសំរាប់ពូមានបងប្អូនបង្កើតចំនួនប៉ុន្មាននាក់ទៅពូចឹង?

ខ៖ បងប្អូនខ្ញុំមានតែ៣នាក់ទេ។

គ៖ ៣នាក់។

ក៖ ៣នាក់ពូហោស?

ខ៖ បាទ!

ក៖ ពូកូនទីប៉ុន្មានទៅ?

ខ៖ ទី២។

ក៖ កូនទី២?

ខ៖ អើ!

ក៖ មានស្រីប៉ុន្មាន ប្រុសប៉ុន្មានពូ?

ខ៖ ប្រុសទាំង៣នាក់ហ្នឹង!

ក៖ ប្រុសទាំង៣ហោស?

ខ៖ បាទ!

ក៖ ប៉ុន្តែនៅសព្វថ្ងៃរស់ទាំងអស់តើហីពូហេស?

ខ៖ អត់ទេស្លាប់មួយហើយបងខ្ញុំទើបស្លាប់ឆ្នាំមុន។

ក៖ អូ៎!

គ៖ នៅ២នាក់បងប្អូន។

ក៖ អូ៎!

ខ៖ នៅតែ២នាក់កូនពៅគេសព្វថ្ងៃ។

ក៖ បាទពូបាទចុះអើបងរបស់ពូដែរស្លាប់និងគាត់នៅណាពីមុន?

ខ៖ នៅខេត្តក្រចេះ។

ក៖ គាត់នៅខាងក្រចេះហោសពូ?

ខ៖ បាទ! នៅក្រចេះ។

ក៖ អូ៎រួចដល់ឥឡូវ..?

ខ៖ ខ្ញុំក៏នៅក្រចេះដែរផ្លាស់ពីចេញពីកំពង់ចាមមកនៅក្រចេះដែរ។

ក៖ អូ៎!

គ៖ ត្រង់ស្រុកកំណើតម៉ែឪ។

ខ៖ បើស្រុកកំណើតនៅខេត្តកំពង់ចាម។

ក៖ អូ៎!

ខ៖ បាទ! ម៉ែឪ។

ក៖ ចឹងមានន័យថាពូមានគ្រួសារមកពូមកនៅក្រចេះម៉ងឬមួយក៏ពីមុននិងមានគ្រួសារនិងទៀតមកនៅក្រចេះ?

ខ៖ អើមុនពីមានគ្រួសារទៀត។

ក៖ អូ៎!

គ៖ នៅតាំងជំនាន់ប៉ុលពតហើយ!

ខ៖ មកតាំងពីជំនាន់១៩៧៣។

ក៖ អូ៎!

ខ៖ ឆ្នាំ១៩៧២។

ក៖ ចឹងមានន័យថាពូមកប៉ុលពតហើយពូទៅរកស៊ីនៅក្រចេះរហូតម៉ងហេស?

ខ៖ ហ្នឹងហើយនៅនិងរហូតនៅក្រចេះរហូត។

ក៖ ជាមួយបងប្អូនទាំងអស់?

ខ៖ នៅជាមួយបងប្អូនទាំងអស់គា្នហ្នឹង!

ក៖ អូ៎បាទ! ប៉ុន្តែបងដែរស្លាប់និងគាត់មានកូនមានចៅនៅណុងហើយណេះពូឥឡូវ?

ខ៖ កូន២នាក់គាត់។

ក៖ ប៉ុន្តែនៅណានៅខាងក្រចេះដែរ?

ខ៖ នៅខាងខេត្តកំពង់ចាម។

ក៖ អូ៎នៅខាងកំពង់ចាមវិញហោស?

ខ៖ ហ្នឹងហើយនៅខាងកំពង់ចាមវិញ។

ក៖ គាត់ឈ្មោះអីគេពូបងរបស់ពូហោស?

ខ៖ ជា គួង។

ក៖ ជា គួងប៉ុន្តែកើតអីបានគាត់ស្លាប់គាត់ចាស់ជរារឺមួយក៏ម៉េច?

គ៖ អត់ទេឈឺ។

ខ៖ គាត់ស្លាប់និងវាស្លាប់ដោយឥតមានឈឺអីតិចទេគ្រាន់ថាពេលល្ងាចនិងប្រាប់ប្រពន្ធថាអើចុកទ្រូងហាសអញ់។

ក៖ អូ៎!

ខ៖ ដល់ដេកស្លាប់អត់ដឹងប្រពន្ធដេកជាមួយអត់ដឹងគាត់ស្លាប់ផង។

ក៖ អូ៎!

ខ៖​ គាត់ស្លាប់ដូចជាស្រួលអត់មានពិបាក។

គ៖ គ្រូហេសទំនងគាត់លើសឈាម។

ក៖ លើសឈាមហោស?

គ៖ ហ្នឹងហើយ!

ខ៖ អើបែកគា្នយូរដែរហើយ!

ក៖ បាទ!

ខ៖ មិនដែរបានទៅលេងគា្នចឹងប៉ុនតេតាមទូរស័ព្ទចឹងហាស!

ក៖ បាទពូបាទ!

ខ៖ ហ្នឹងហើយដល់នេះទៅស្លាប់និងអត់មានឈឺអីទេស្លាប់ហ្នឹង!

គ៖ ស្លាប់និងថ្ងៃតានិងវះហាស!

ក៖ អូ៎!

ខ៖ ថ្ងៃចំថ្ងៃដែរខ្ញុំវះម៉ង។

គ៖ ខ្ញុំអត់ហ៊ានប្រាប់គាត់ថាបងគាត់ស្លាប់ទេព្រោះអីគាត់ណុងវា។

ក៖ ខ្លាចដែរពូហេស?

គ៖ ហ្នឹងហើយ!

ខ៖ ហ្នឹងហើយវាកំពង់រាងខ្លាំងដែរណាស់។

ក៖ បាទ!

គ៖ គាត់ចេញពីពេទ្យមកហើយបានខ្ញុំនិយាយប្រាប់។

ក៖ អូ៎បាទ!

ខ៖ រយះពេល៧ថ្ងៃដែរខ្ញុំស្រួលបានគេប្រាប់ថាបងខ្ញុំស្លាប់។

ក៖ អូ៎បាទ!

ខ៖ ដេកស្លាប់។

គ៖ ខ្ញុំអត់ហ៊ាននិយាយប្រាប់គាត់ថាស្លាប់ណា។

ខ៖ ប្រពន្ធដេកម៉ោង១១យប់ប្រពន្ធដឹងអើម៉ោង២យប់រាល់ដងគាត់តែម៉ោង២យប់អីគាត់ងើបឡើងដាំទឹកតែគាត់ផឹកតែផឹកអីចឹងហាស!

ក៖ បាទពូបាទ!

ខ៖ ដល់ពេលណុងទៅប្រពន្ធអត់ដឹងថាចេះតែឆ្ងល់ថាប្ដីនិងដេកយូរម៉េសដល់ទៅហៅគាត់ស្លាប់បាត់។

ក៖ ចឹងមានន័យថាអត់ដឹងថាគាត់ស្លាប់ពេលណាទេ?

ខ៖ អត់ដឹងស្លាប់ពេលណាទេគាត់។

ក៖ អូ៎!

គ៖ អត់ដឹងផងហ្នឹង!

ខ៖ គាត់ស្រួលរបស់គាត់ហើយគាត់គ្មានពិបាកអី។

គ៖ ខ្ញុំថាគាត់លើសឈាមតើ!

ក៖ បាទ! ប៉ុន្តែចង់និយាយថាគាត់ស្លាប់ទៅស្រួលហាសណេះ?

គ៖ ហ្នឹងហើយ!

ខ៖ ស្រួលគ្មានពិបាកអី។

ក៖ គេងៗទៅស្លាប់ម៉ង?

គ៖ អត់អស់លុយប្រពន្ធកូនអី។

ខ៖ គ្មានអស់លុយប្រពន្ធកូនអត់ទេ។

ក៖ គាត់អត់ធ្វើបាបកូនចៅ?

ខ៖ អត់មានធ្វើបាបកូនចៅទេ។

ក៖ បាទ! រួចចុះ..?

ខ៖ ដេកស្រួល។

ក៖ រួចចុះបន្ទាប់មកបានពូ?

ខ៖ ហ្នឹងហើយបន្ទាប់មកបានខ្ញុំ។

ក៖ រួចទៅអើ..ប្អូនមួយទៀត?

ខ៖ ប្អូនមួយទៀតនៅក្រចេះនៅផ្ទះសព្វថ្ងៃនៅដីក្រចេះ។

ក៖ អូ៎គាត់នៅក្រចេះ?

ខ៖ នៅក្រចេះ។

គ៖ នៅស្រែណោះអត់មានចេញមកទេ។

ក៖ ប៉ុន្តែនៅខាងក្រចេះដែរ?

ខ៖ នៅក្រចេះដែរ។

គ៖ នៅក្រចេះដែរ។

ខ៖ នៅខេត្តក្រចេះ។

ក៖ តែគាត់ឈ្មោះអីគេពូ?

ខ៖ ជា គុណហាន។

ក៖ ជា គុណហាន?

ខ៖ បាទ!

ក៖ តែណុងគាត់មានកូនមានចៅដែរណេះពូណេះ?

ខ៖ អូ៎កូនច្រើនណាស់កូន៩នាក់ហោស!

ក៖ អូ៎!

ខ៖ បាទ!

ក៖ តែគាត់មានចៅដែរណេះពូណេះ?

ខ៖ ឥឡូវបានចៅប៉ុន្មានចៅ២ហើយណេះ។

គ៖ ចៅ២។

ក៖ រួចចុះអើពូគិតថាអើពូធ្លាប់មានសាច់រឿងអីជាមួយបងប្អូនពូកាលនៅក្មេងៗអត់ធ្លាប់ធ្វើអីគេខ្លះជាមួយគា្នកាលនៅតូចអត់?

ខ៖ ​អើជំនាន់ប៉ុលពតដូចគា្មនអីអើយដឹងមក។

គ៖ មានសាច់រឿងអីហោស!

ខ៖ ដឹងមកប៉ុលពតអស់ម៉ង។

គ៖ គ្រូឯងម្ដាយស្លាប់អស់ទៅខ្ញុំនៅថែប្អូន។

ក៖ បាទ!

គ៖ ខ្ញុំនិងគាត់ណុងនៅថែប្អូនកំលោះឈឺហាសណាស់។

ក៖ បាទមីង!

គ៖ ដល់ពេលគាត់និងថែប្អូនថែគាត់ស៊ីឈ្នួលគេច្រូតស្រូវច្រូតអីគេចឹងខ្ញុំនៅថែប្អូន។

ក៖ បាទ!

គ៖ ដល់ពេលគាត់ម្ដាយនិងស្លាប់បាត់ហើយ!

ក៖ បាទ!

គ៖ ស្លាប់បាត់ហើយខ្ញុំនិងនៅថែទៅដល់ពេលគេមានប្រពន្ធការរួចមានក្រុមគ្រួសារទៅខ្ញុំសុំគេបែកអោយគេនៅផ្ទះនិងទៅខ្ញុំបែកមក។

ក៖ បាទ!

គ៖ ហ្នឹងហើយ!

ក៖ អូ៎បាទ!

ខ៖ បែកមកក៏គ្មានយកអីដែរ។

គ៖ យកអីជារឿងកំសត់ៗឆ្អែតហាសលោកគ្រូហេស!

ក៖ បាទ!

គ៖ គាត់ណុងក៏កំសត់ដែរគ្រាន់ថាកំព្រាអត់មានម៉ែឪបងប្អូនណា។

ក៖ បាទ!

គ៖ ដល់នេះទៅនៅថែប្អូនប្រុសពៅហ្នឹង!

ក៖ អូ៎!

គ៖ នៅថែចឹងដល់វាមានប្រពន្ធទៅខ្ញុំបែកមកទៅនាំប្ដីប្រពន្ធ។

ក៖ អូ៎!

គ៖ ចេញដំណើរផ្សងព្រេងដូចលោកគ្រូថាំងចេងចឹងទៅ។

ក៖ បាទ! រួចចុះអើចឹងមានន័យថាពូនៅតែប្អូនមួយនៅខាងក្រចេះទេ?

ខ៖ បាទៗនៅក្រចេះ។

ក៖ គាត់រកស៊ីអិគេនៅណុងនៅធ្វើស្រែចំការ?

ខ៖ កម្មករឯកសិករធ្វើស្រែចំការ។

ក៖ អូ៎បាទ!

គ៖ ធ្វើស្រែធ្វើចំការផងស្រែផងនៅអ៊ីស្រែអត់ចេញទេ។

ក៖ បាទ! រួចចុះអើចឹងឪពុករបស់ពូឈ្មោះអីគេពូ?

ខ៖ ទុន ជា។

ក៖ ទុន ជា?

ខ៖ បាទ!

គ៖ ជីតាឈ្មោះទុនហី?

ក៖ បាទ!

ខ៖ ទុន ជា។

ក៖ រួចទៅអើចុះម្ដាយ?

ខ៖ ម្ដាយឈុំ យែម។

ក៖ ឈុំ យែម?

ខ៖ បាទ!

ក៖ អូ៎ប៉ុន្តែ..?

គ៖ ម្ដាយយាយគាត់ឈ្មោះឈុំ។

ក៖ គាត់ឈ្មោះយែម?

គ៖ ម្ដាយគាត់ឈ្មោះយែម។

ខ៖ តា។

ក៖ តាឈ្មោះឈុំ?

ខ៖ ឈុំ។

ក៖ បាទ! រួចចុះអើយាយតាខាងឪពុកគាត់អ្នកស្រុកនៅណានៅកំពង់ចាមនៅណា?

ខ៖ នៅកំពង់ចាមហ្នឹងដែរ។

ក៖ ខាងយាយក៏នៅកំពង់ចាមដែរ?

ខ៖ បាទ! នៅកំពង់ចាមដូចគា្ន។

ក៖ ទាំងយាយតាខាងម្ដាយឪ?

ខ៖ ម្ដាយនៅខេត្តកំពង់ចាមប៉ុននៅស្រុកព្រៃឈរ។

ក៖ អូ៎!

ខ៖ បាទៗ!

គ៖ នៅព្រៃគរព្រៃទទឹងហី?

ខ៖ នៅព្រៃឈរ។

គ៖ ព្រៃឈរ។

ខ៖ នៅព្រៃឈរយើងតែនៅព្រៃឈរទឹកឆាហាស!

ក៖ បាទៗស្គាល់ពូ!

ខ៖ បាទ!

ក៖ រួចចុះអើ..?

ខ៖ ចូលតាមមៀន។

ក៖ បាទ! រួចចុះអើចឹងឪពុករបស់ពូនិងម្ដាយរបស់ពូដូចជាគាត់ស្លាប់អស់ហើយឬក៏នៅទេ?

ខ៖ ស្លាប់អស់ហើយស្លាប់។

ក៖ ស្លាប់ហើយហោស?

ខ៖ បាទ!

ក៖ ចុះកាលឪពុកគាត់នៅរស់ហាគាត់ធ្វើអីគេសំរាប់ចិញ្ចឹមជីវិត ចិញ្ចឹមកូនចៅពូ?

ខ៖ គាត់អើគាត់បួសរៀនគាត់អាចារ្យវត្តហើយមកគាត់អាចារ្យរហូត។

ក៖ អូ៎!

ខ៖ បាទ! គាត់អត់មានធ្វើអីទេគាត់បួសណុងបួសចូល៣០ ៤០ឆ្នាំហើយណាស់។

ក៖ អូ៎បាទពូ!

ខ៖ បាទ! បានគាត់មកយកប្រពន្ធបានកូនតែ៣នាក់ហ្នឹង!

ក៖ អូ៎!

ខ៖ បាទ! ៣នាក់សុទ្ធតែប្រុស។

ក៖ ចឹង..?

ខ៖ រួចដល់ទៅគាត់អាចារ្យវត្ត។

ក៖ បាទ! ប៉ុន្តែកាលពីមុននិងទៀតហាសគាត់ធ្វើអីគេទៅគាត់ធ្វើស្រែធ្វើចំការឬមួយក៏ម៉េច?

ខ៖ គាត់ចុះគាត់ធ្វើស្រែដែរតើ!

ក៖ គាត់ធ្វើស្រែដែរហោស?

ខ៖ ហ្នឹងហើយៗ!

ក៖ សំរាប់ចិញ្ចឹមប្រពន្ធកូនចិញ្ចឹមអីទៅ?

ខ៖ ហ្នឹងៗបាទកសិករចំម៉ង។

ក៖ អូ៎បាទ!

ខ៖ ធ្វើស្រែចំការ។

ក៖ គាត់កាចអត់ពូ?

ខ៖ អូ៎គាត់ស្លូតណាស់អ្នកស្រុកគេស្រឡាញ់គាត់។

ក៖ ចឹងមានន័យថាឪពុកពូស្លូតណេះពូណេះ?

ខ៖ បាទ! គាត់ស្លូតទេគេរាប់អានគាត់ណាស់។

ក៖ អូ៎រួចចុះម្ដាយរបស់ពូកាលគាត់នៅរស់គាត់ធ្វើអីគេសំរាប់ចិញ្ចឹមជីវិត ចិញ្ចឹមកូនចៅពូ?

ខ៖ កសិករដូចតែគា្នហ្នឹង!

ក៖ អូ៎!

ខ៖ ធ្វើស្រែចំការហ្នឹង!

ក៖ និយាយរួមគាត់ធ្វើស្រែជាមួយគា្នហោស?

ខ៖ ហ្នឹងហើយ!

គ៖ គាត់នៅតែផ្ទះចិញ្ចឹមតែជ្រូកមើលកូន។

ខ៖ ចិញ្ចឹមជ្រូកចិញ្ចឹមអីទៅ។

គ៖ តានិងធ្វើស្រែ។

ក៖ បាទ!

គ៖ យាយនិងនៅផ្ទះមិនចិញ្ចឹមជ្រូកផងមើលកូន។

ក៖ បាទមីង! រួចចុះអើចឹងឪពុកម្ដាយស្លូតដូចគា្នទេអត់ជាកាចណាទេ?

ខ៖ បាទ! ម្ដាយខ្ញុំក៏ស្លូតដែរម្ដាយខ្ញុំ។

គ៖ គ្រូអើយប្ដីប្រពន្ធគាត់មិនដែរហៅហងឯងហ្ងែងដូចពួកយើងទេបង។

ក៖ ចឹងហោសមីង?

ខ៖ នាង។

គ៖ នាងប្ដីហោសហៅនាង។

ខ៖ ឪពុកខ្ញុំហៅម្ដាយតែនាងទេ។

គ៖ ហៅតែនាង។

ក៖ រហូតទាល់គាត់..?

ខ៖ ចាស់!

គ៖ ទាល់តែស្លាប់លោកគ្រូហេសទាល់តែស្លាប់។

ខ៖ តាំងពីខ្ញុំដឹងនិយាយរួមតាំងពីដឹងមកទៅមិនដែរលឺថាគាត់ឈ្លោះគា្នលឺដល់ផ្ទះគេផ្ទះឯងទេគាត់។

ក៖ អូ៎ស្រួលហាសណេះចឹង?

ខ៖ បាទៗ! ព្រោះឪពុកខ្ញុំគាត់អាចារ្យ។

ក៖ អូ៎!

ខ៖ អាចារ្យវត្តហាសព្រោះគាត់បួសសុគ្រាចសូត្រស្ដាំ។

ក៖ បាទ!

ខ៖ ចឹងសិស្សកូនសិស្សគាត់រាប់រយនាក់។

ក៖ បាទៗ!

ខ៖ រាប់ពាន់នាក់ហោសមិនតិចទេកូនសិស្សគាត់ណុងហោស!

ក៖ បាទ!

ខ៖ ហ្នឹងហើយ!

ក៖ រួចចុះអើពូធ្លាប់មានជាសាច់រឿងឬមួយជាអនុស្សាវរីយ៍ជាមួយឪពុកម្ដាយកាលនៅក្មេងអត់ពូកាលពូនៅក្មេងៗពូធ្លាប់មានជាសាច់រឿងធ្លាប់ធ្វើការងារអីខ្លះជាមួយពួកគាត់?

ខ៖ អើចេះតែមានហើយអារឿងធ្វើដូចថាធ្វើចំការធ្វើអីធ្វើស្រែធ្វើអីជាមួយគាត់រហូតមិនដែរបានរួចទទួលជំនាន់ប៉ុលពតទៅគា្មនបានទៅជួយអីទៀតបែកចេញអស់រលីង។

ក៖ អូ៎!

ខ៖ កំពុងតែពេញម៉ង។

ក៖ បាទពូ!

ខ៖ ជំនាន់ប៉ុលពតណុងពេញដូចថានិយមអាឃាតករណុងវាពេញទៅវាប្រើយើងទៅអត់ដែរបាននៅផ្ទះទេ។ ចឹងបានថាមួយជំនាន់ណុងមិនសូវមានអ្នកចេះដឹងអីទេ។

ក៖ បាទត្រូវពូ!

ខ៖ បាទ! គ្មានសូវចេះដឹងអីទេគ្រូព្រោះវាប្រើយើងបែកពីម៉ែពីឪដាច់មួយខែអីបានជួបម្ដាយ។

ក៖ បាទ!

ខ៖ មួយភ្លេតអីទេហ្នឹងហើយទៅខាងកងពិសីទៅចល័តទៅៗវាយើងអោយទៅណេះទៅណោះកាលណុងជំនាន់ណុងវាតស៊ូវាឆ្អែតឆ្អន់ហើយ!

ក៖ បាទពូបាទ!

ខ៖ ជិះសេះធ្វើនាសារធ្វើអីចឹងហាសអើវាប្រវត្តិណុងវាជូចត់។

ក៖ បាទពូ!

ខ៖ ពេញខ្លួន។

គ៖ គាត់ចេះអក្សរខ្លះបើខ្ញុំល្ងង់ដូចគោ។

ខ៖ រួចរៀនជំនាន់ណុងរៀនបានប៉ុន្មានរៀនហោស!

ក៖ បាទ!

ខ៖ រៀនបានថ្នាក់ទី១២ទី១០ ទី១ទី២និងអស់ហើយ!

ក៖ អូ៎!

ខ៖ បាទ!

ក៖ រួចចុះអើពូគិតថាឪពុកម្ដាយពូគាត់ធ្លាប់ប្រាប់ពីប្រវត្តិកាលគាត់នៅក្មេងទៅពូអត់ចឹង?

ខ៖ អត់ដែរប្រាប់ដែរព្រោះវាមិនសូវបានទៅជួបជុំគាត់ណុងទាល់តែយើង..។

គ៖ គាត់មិនដែរនិយាយប្រវត្តិអីទេ។

ខ៖ គាត់មិនដែរនិយាយអីទេ។

គ៖ យាយណុងស្លូតណាស់មិនចេះនិយាយអីទេ។

ក៖ គីឡូ..?

ខ៖ អើគាត់ចេះតែណែនាំយើងដូចថាវាការងារយើងដើររកស៊ីយើងដើរទៅយើងចេះគោរពចាស់ទុំចេះមួយៗចឹងហាស!

ក៖ បាទ!

ខ៖ គាត់ចេះតែប្រដៅកូនហើយរឿងហ្នឹង!

ក៖ គីឡូគាត់និយាយជំនាន់ដែរយើងអត់ទាន់ដូចជំនាន់បារាំង ជំនាន់អ៊ីសារ៉ាក់អីចឹងហាសណាស់គីឡូគាត់និយាយលេង?

ខ៖ អើគាត់ចេះតែនិយាយដែរជំនាន់គាត់ណុងគាត់ការលំបាកនិងក៏វេទនាដែរជំនាន់ណុងហោសជំនាន់គាត់ជំនាន់បារាំងជំនាន់អីណុងហោស!

ក៖ បាទ!

ខ៖ ពីណុងមកហោសវាគាត់និយាយការលំបាកឆ្លងកាត់អើយវេទនាណាស់។

ក៖ បាទរួចចុះ..?

គ៖ កាលជំនាន់មួយជំនាន់ណុងពិបាកណាស់យន្តហោះទំលាក់រត់ពួនតាមព្រៃមិនដែរបាននៅផ្ទះទេលោកគ្រូអើយ!

ក៖ បាទ!

គ៖ ជំនាន់ខ្ញុំដឹងក្ដីតេកតាក់ៗដឹងបិលៗនិងរត់ពួននៅតែក្នុងព្រៃគេវ៉ៃគ្នាណុង។

ក៖ បាទមីង!

គ៖ ជំនាន់យន្តហោះទំលាក់និងយើងមិនវេទនា។

ក៖ បាទមីងបាទ!

គ៖ រួចតាំងកាលអាណុងប្រវត្តិម៉ែខ្ញុំនិយាយ។

ក៖ បាទ!

ខ៖ ជំនាន់ណុងជំនាន់យាគកុងហើយ!

គ៖ ជំនាន់បារាំងហី!

ក៖ បាទ!

ខ៖ យាគកុង។

គ៖ ថាគេមិនអោយយើងមានខោអាវស្លៀកពាក់អីណាលួចត្បាញអាកីយើងនិងត្បាញអំបោះ។

ខ៖ ជំនាន់អ៊ីសារ៉ាក់ហីជំនាន់ណុង?

គ៖ សំឡីកាបាស់ណុង។

ក៖ បាទ!

គ៖ ត្បាញទៅយកទៅច្រលួកក្នុងភក់យកមកស្លៀក។

ក៖ អូ៎!

គ៖ មួយជំនាន់ណុងណាស់។

ក៖ បាទ!

ខ៖ ច្រលួកអោយខ្មៅ។

គ៖ ច្រលួកអោយខ្មៅ។

ក៖ អូ៎!

គ៖ អានិងយើងមិនទាន់ទេគ្រូហេសគ្រាន់តែម៉ែឪនិយាយប្រាប់ហាសណាស់។

ក៖ បាទៗ!

គ៖ ហ្នឹងហើយ!

ក៖ ចឹងអើទាក់ទងពីជំនាន់ដែរពូទាន់វិញជំនាន់ណាខ្លះដែរពូទាន់ជំនាន់យាគកុងព្រៃម៉ាក់គីពូទាន់ទេ?

ខ៖ ទាន់អាណុងទាន់។

ក៖ ទាន់ហោស?

ខ៖ ទាន់ត្រឹមណុងមកប៉ុនយើងអត់សូវដឹងប្រវត្តិទេប៉ុន្តែទាន់ដឹង។

ក៖ យើងនៅតូចៗណេះ?

ខ៖ អើនៅតូចៗជំនាន់ណុង។

ក៖ អូ៎ពូអាចរៀបរាប់ខ្លះៗបានទេថា..?

ខ៖ បើមកជំនាន់លុនណុលណុងយើងវាអាចបានដឹងខ្លះ។

ក៖ អូ៎!

ខ៖ ហ្នឹងហើយគេវ៉ៃកប់ណុងកំពុងពេញដែរហើយ!

ក៖ បាទពូបាទ!

ខ៖ ជំនាន់លុនណុលណុង។

ក៖ តែពូអាចប្រាប់ខ្លះបានទេថាជំនាន់ដែរពូទាន់ដូចលុនណុលឬមួយក៏ព្រៃម៉ាក់គីនិងពេលនិងមានហេតុការណ៍អីកើតឡើងខ្លះសំរាប់ក្រុមគ្រួសារយើងអីចឹងហាសណាស់?

ខ៖ មានតែរត់ហើយលូនណុងមើលទៅគេវ៉ៃគេបាញ់ទំលាក់គ្រាប់រត់ដេកព្រៃ ដេកតាមអូរ តាមប្រឡាយជីរណ្ដៅត្រង់សេគ្រប់ច្រកល្ហកកំសត់ណាស់ជំនាន់នោះជំនាន់ណុងវេទនាណាស់។

ក៖ ចគ្រាន់ជំនាន់ណុងគេដូចជាគេយន្តហោះបាញ់គ្រាប់ផ្លោងពូហេស?

ខ៖ ទំលាក់គ្រាប់គ្រប់កន្លែងទាំងអស់ហ្នឹង!

ក៖ អើ!

ខ៖ តែផ្សែភ្លើងកន្លែងណាវាទំលាក់កន្លែងណុងតែម៉ង។

ក៖ ​អើ!

ខ៖ វាតាមទំលាក់ម៉ងអោយតែយើងចឹងដូចពីមុននិងដាំបាយទាល់តែម៉ោង២អីដាំបាយហើយ!

ក៖ ចឹងហោសពូ?

ខ៖ ម៉ិង២យប់ហាសតែភ្លឺល្អាស់ៗលែងមានផ្សែងភ្លើងហើយ! តែហ៊ានមានផ្សែងភ្លើងវាទំលាក់មកយន្តហោះរេទៅរេមកចឹង។

ក៖ ពេលថ្ងៃហោសពូ?

ខ៖ ពេលថ្ងៃនិងអត់បានទេ។

ក៖ រួចចុះអើពេលល្ងាច?

ខ៖ ពេលល្ងាចទាល់តែយប់បានយើងអាចដាំបាយបាន។

ក៖ ចឹងវិញ?

ខ៖ បាទ!

ក៖ មែនយើងដាំបាយពីថ្ងៃទៅ?

ខ៖ អត់ទេអត់មានទេទាល់តែយប់បានហ៊ានដាំជំនាន់ណុង។

ក៖ អូ៎ប៉ុន្តែកាលជំនាន់ណុងយើងមានជីកត្រង់សេជីកអីហេសពូហេស?

ខ៖ ជីកៗនៅតែមានជីកៗត្រង់សេជីកអីចឹងទៅយើងរត់ទៅនៅក្នុងព្រៃអីទៅនៅតាមអូរ នៅតាមរន្ធអីចឹងហាស!

ក៖ បាទពូ!

ខ៖ កាលណុងកំសត់ណាស់ជំនាន់ណុងវេទណាស់លំបាកចាស់ជំនាន់ណុងគិតទៅមកជំនាន់យើងនេះដូចថាវាមកក្មេងឥឡូវនិងវាដូចស្រួលធូរមែនទែនបើជំនាន់ណុងវេទនាណាស់។

ក៖ បាទ!

ខ៖ ចាសៗណុង។

ក៖ ប៉ុន្តែអើកាលណុងពូនៅណាពូ?

ខ៖ នៅខេត្តក្រចេះ។

ក៖ ពូមកនៅក្រចេះហើយហោស?

ខ៖ នៅខេត្តក្រចេះ។

ក៖ ចឹងមានន័យថាគ្រាន់ពូកើតនៅកំពង់ចាមប៉ុន្តែដល់ពេល..?

ខ៖ មកនៅក្រចេះ។

ក៖ តូចៗមកពូមកនៅក្រចេះម៉ង?

ខ៖ នៅក្រចេះម៉ង។

ក៖ អូ៎ឪពុកម្ដាយមកនៅហ្នឹងមែន?

ខ៖ អើមកនៅគាត់មកនៅតាំងពីជំនាន់១៩៧៣។

ក៖ អូ៎បាទ!

ខ៖ ១៩៧៣ ១៩៧១គាត់មក១៩៧១។

ក៖ ប៉ុន្តែលុនណុលឆ្នាំណាពូ?

ខ៖ ឆ្នាំចិតពី១៩៧០មកហ្នឹងហើយ!

ក៖ ១៩៧០មកហោស?

ខ៖ ហ្នឹងហើយ១៩៧០មកជំនាន់លុនណុល។

ក៖ អូ៎ចឹងយើងចេញពីកំពង់ចាមហាសណេះពូណេះ?

ខ៖ ចេញហើយចេញពីកំពង់ចាមហើយ!

ក៖ បាទពូរួចចុះអើចឹងចុះជំនាន់លុនណុលណុងដូចជាម្ហូបអាហារឬមួយក៏យើងធ្វើការងាររកស៊ីអីយើងធ្វើម៉េចទៅពូដូចជាអត់មានប៉ះពាល់អីយើងណាហី?

ខ៖ អត់មានប៉ះពាល់ទេអានិងយើងដូចថាធ្វើធម្មតា។

ក៖ ធ្វើធម្មតាណេះពូណេះ?

ខ៖ ហ្នឹងហើយ!

ក៖ ធ្វើស្រែធ្វើចំការរកស៊ីលក់ដូរចឹងទៅ?

ខ៖ ហ្នឹងហើយឆក់កណ្តៀតដែរណុងពិបាកមួយសារៗចឹងណាស់វាមិនអាចអោយយើងដូចថាឋិតអីខិតនៅធម្មតាដូចចឹងអត់ទេ។

ក៖ ដូចអាពេលគ្រាប់ផ្លោងអីផ្ទុះអីចឹងហាសណេះ?

ខ៖ ហ្នឹងហើយរត់លូនទៅពេលណារៀងស្ងាត់ទៅចេញមកធ្វើលួចធ្វើទៅអត់មានបានធ្វើដូចយើងសេរីយើងធម្មតារាល់ថ្ងៃទេ។

ក៖ បាទពូ!

ខ៖ បាទ!

ក៖ ប៉ុន្តែកាលជំនាន់ណុងដូចជាមានគ្រាប់ផ្លោងបាញ់ត្រូវឆេះផ្ទះយើងឆេះផ្ទះអីបងប្អូនប្រជាជននៅក្នុងភូមិអត់?

ខ៖ អូ៎មិនអត់ទេមិនអត់ទេ

មានបន្តបន្ទាប់រហូតនេះហោសត្រូវនេះហើយតិចចំផ្ទះនេះឆេះហើយលឺគ្រប់។

ក៖ តែយើងអត់អីដែរ?

ខ៖ អត់អី។

ក៖ យើងរួចខ្លួនដែរ?

ខ៖ បាទ! រួចខ្លួន។

ក៖ ប៉ុន្តែមានអ្នកស្លាប់ដោយសារគ្រាប់ផ្ទុះគ្រាប់ផ្លោងដែរតើពូហេស?

ខ៖ មានៗបន្តបន្ទាប់គា្នរហូត។

ក៖ ឆេះផ្ទះឆេះអីត្រូវហើយ?

ខ៖ តែឆេះផ្ទះហើយមានស្អីសុទ្ធមានគ្រោះថ្នាក់ហើយ!

ក៖ បាទពូ!

ខ៖ អើងាប់ជ្រូក ងាប់គោមនុស្សងាប់។

ក៖ ប៉ុន្តែពូដូចជាអើកាលលុនណុលដែរគេបាញ់ផ្ទុះគ្រាប់ផ្លោងណុងនរណាគេបាញ់ជាមួយនរណាគេពូពូដឹងអត់?

ខ៖ ទេជំនាន់ណុងជំនាន់..។

ក៖ លុនណុល?

ខ៖ យាគកុង។

ក៖ យាគកុងហោស?

ខ៖ ជំនាន់យាគកុង។

ក៖ យាគកុងអើយួនធ្មេញខ្មៅហេសពូហេស?

ខ៖ យួនវេរហាស!

ក៖ បាទ!

ខ៖ គេហៅយួនវេរធ្មេញខ្មៅហ្នឹងហាស!

ក៖ បាទ!

ខ៖ ហ្នឹងហើយវ៉ៃគា្ន។

ក៖ អូ៎..រហូតទាល់តែដាច់ជំនាន់លុនណុលមកបានចូលប៉ុលពតណេះពូណេះ?

ខ៖ ពេលដាច់លុនណុលមកបានចូលប៉ុលពត។

គ៖ ចូលប៉ុលពត។

ក៖ ប៉ុលពតដែរធ្វើអោយយើងវេទនាខ្លាំងណេះពូណេះ?

ខ៖ អើប៉ុលពតវាធ្វើអោយយើងវេទនាខ្លាំងហាសប៉ុលពតយើងស៊ីតែបបរកន្លែងខ្លះទៅវារៀងស្រួលតិចទៅ កន្លែងខ្លះពិបាកចឹងទៅ កន្លែងខ្លះពិបាកមែនទែនទៅវាដូចថា..។

ក៖ ដោយតំបន់ណេះពូ?

ខ៖ ដោយតំបន់ ដោយកន្លែងចឹងហាសដោយខេត្តដូចថានៅខេត្តក្រចេះចឹងទៅវាយ់ាប់ហាសនៅខេត្តក្រចេះវាធ្វើបាបយើងហាស!

ក៖ បាទពូ!

ខ៖ ហ្នឹងហើយបបរហើយប៉ុនវាប្រើយើងគ្មានត្រាពិន័យទេប៉ុនវាចង្អុលទៅកន្លែងណាខ្ទេចកន្លែងណុងម៉ងៗ។

ក៖ អើ!

ខ៖ ហើយចុះជំនាន់ណុងបើឥឡូវនិងគេថាដូចលើកជាទំនប់លើកអីចឹងគេកាប់ដីមានអ្នកមានឡានមានអីដឹកបើជំនាន់ណុងមានណាមានតែបង្គីណុង។

ក៖ បាទពូ!

ខ៖ រែកៗមនុស្សរាប់ម៉ឺននាក់បើវាថាអោយធ្វើអីធ្វើទំនប់លើកទំនប់អូ៎ទំនប់ប៉ុណ្ណាក៏បានដែរទៅប៉ុនគ្រាន់វាមួយជំនាន់ណុងបើសិនជាវាការងារគឺលឿនម៉ង។

ក៖ បាទពូ!

ខ៖ ប៉ុន្តែទាស់វាបន្តិចណុងហាសទាស់វាសំលាប់យើងសំលាប់រលីងហើយ! វាសំលាប់មនុស្សហើយវាអោយយើងស៊ីបបរបើថាស៊ីបាយវិញហោសការងារមិនបាច់ទេទៅ។

ក៖ បាទ!

ខ៖ ទៅទីណាខ្លោចទីណុងម៉ងចឹងបានថាជំនាន់ប៉ុលពតណុងគឺយំផងព្រៃផ្សៃខ្លាំងមែនទែនវាធ្វើបាបយើងណាស់។

ក៖ បាទ! ចុះអើ..កាលជំនាន់ប៉ុលពតនិងគេជំលាសពូទៅដល់ណាហើយ?

ខ៖ ជំលាស..។

ក៖ ឬមួយក៏នៅក្រចេះដដែរ?

ខ៖ នៅក្រចេះដដែរប៉ុនគ្រាន់វាជំលាសចូលព្រៃខ្លះដែរវាមិនណុងព្រៃក្នុងខេត្តក្រចេះដដែរ។

ក៖ អូ៎ប៉ុន្តែមែនថានៅក្នុងភូមិយើងទៀតទេ?

ខ៖ អត់ទេនៅភូមិគេ។

ក៖ ចេញទៅភូមិផ្សេងហោស?

ខ៖ ចេញទៅនៅព្រៃ។

ក៖ អូ៎ពូទៅនៅក្នុងព្រៃហោស?

ខ៖ ហ្នឹងហើយចេញទៅនៅក្នុងព្រៃចំងាយពីភូមិចឹងប្រហែលជាង១០គីឡូ២០គីឡូចឹងហាស!

ក៖ អូ៎បាទពូ!

ខ៖ ហ្នឹងហើយទៅរស់នៅក្នុងព្រៃចឹងទៅវាអោយកាប់លើកដីធ្វើទំនប់ទៅកាប់ព្រៃទៅលើកទំនប់លើកអីចឹងទៅធ្វើស្រែធ្វើអីអូសវេទនាណាស់។

ក៖ ប៉ុន្តែមែនយើងទៅតែយើងណាហីយើងទៅទាំងភូមិតើហី?

ខ៖ ទៅទាំងភូមិៗទៅទាំងស្រុកនិងម៉ង។

ក៖ អូ៎បាទ!

ខ៖ វាលើកវាលើកពីភូមិដូចថាភូមិចឹងទៅវាអោយទៅនៅចំងាយប្រហែលជាមើលកន្លែងណាមានតែទីទំនាបដីស្រែដីអីចឹងទៅវាអោយទៅនៅទីណុងម៉ង។

ក៖ បាទពូបាទ!

ខ៖ កាប់ព្រៃកាប់អីណុងគាស់គល់គាស់អីធ្វើស្រែធ្វើអីស្រេចតែវាទេណុង។

ក៖ បាទពូ!

ខ៖ វាប្រើៗយកសំលាប់យើងបណ្ដោយណុងហាស!

ក៖ រួចចុះអើឪពុកម្ដាយយើងបងប្អូនយើងអោយទៅជាមួយយើងដែរឬមួយក៏បែកគា្នអស់ហើយ?

ខ៖ អត់បែកគា្នបែកគា្ន។

ក៖ បែកគា្នទាំងអស់ហោសពូ?

ខ៖ បែកគា្នតាមលក្ខណៈដូចថាវ័យអាកងពិសេសផ្សេងទៅអាវ័យចល័តណុងផ្សេងទៅ។

ក៖ បាទពូ!

ខ៖ ហ្នឹងហើយចាស់ៗនោះផ្សេងទៅអត់បាននៅជាមួយគា្នទេនៅបែកៗគា្នរហូត។

ក៖ បាទ! រួចចុះអើបងពូនិងប្អូនពូគេអោយទៅដល់ណាទៅចឹង?

ខ៖ អើបើបងខ្ញុំនិងវាគេជំនាន់ណុងគេធ្វើទាហ៊ានអីចឹងហាស!

ក៖ អូ៎!

ខ៖ ហ្នឹងហើយធ្វើកងទ័ពធ្វើអីចឹងទៅគេទៅនៅខាងបែកអន្លូងយើងដឹងទៅខាងណាខាងណីទេ។

ក៖ បាទពូ!

ខ៖ បែកគា្នៗមើលបែកគ្នាជាប់១០ឆ្នាំបែកគា្ន៧ ទៅ៨ឆ្នាំបែកនិងទាល់តែគេវ៉ៃក្ដឹងមកគ្រាន់តែធ្វើបុណ្យអោយបងណុង២ដង៣ដង។

ក៖ អើ!

ខ៖ ល្បីថាស្លាប់ចឹងហាស!

ក៖ បាទពូ!

ខ៖ ឈ្មោះតែមួយ។

ក៖ អូ៎!

ខ៖ ឈ្មោះតែមួយប៉ុនអាគេអ្នកស្លាប់នោះទេ។

ក៖ ប៉ុន្តែច្រឡំមនុស្សណេះពូ?

ខ៖ ច្រឡំមនុស្ស។

ក៖ ឈ្មោះដូចគា្ន?

ខ៖ បាទ! ឈ្មោះដូចគា្នចឹងម៉ែឪធ្វើបុណ្យអោយ។

ក៖ អូ៎!

ខ៖ ដល់ថ្ងៃមួយចឹងទៅដល់មកចឹងទៅមិននឹកស្មានថាគេដូចថាមកពីក្រោមមកទៅគេថាអូ៎អាគួងមកហើយ! គេយំលាន់ចឹងទៅរួចម្ដាយណេះម្ដាយខ្ញុំអត់ដឹងទេអើគួងណាទៀតបើវាស្លាប់ទៅហើយដល់មកទៅគេចាប់ដៃចាប់អីទៅគេនាំពីណុងមកគេយំផ្អើលចឹងទៅមកដល់គាត់សន្លប់ស្ដូកហើយ!

ក៖ អើ!

ខ៖ អើវាល្បីថាងាប់ហើយ!

ក៖ បាទ!

ខ៖ ធ្វើបុណ្យម្ដងពីរដងហើយដល់នេះទៅមកឃើញចឹងមានអី។

ក៖ ភ្ញាក់ផ្អើល?

ខ៖ អើដូចភ្ញាក់ផ្អើលចឹងមកទៅគាត់សន្លប់។

ក៖ បាទ!

ខ៖ រួចសន្លប់ទៅភ័យនិងគាត់មួយសារទៀតទៅ។

ក៖ អូ៎!

ខ៖ មុននិងគាត់ដឹងខ្លួនរាប់ម៉ោងហាសណាស់សន្លប់ណុងណាស់។

ក៖ បាទពូបាទ!

ខ៖ គាត់បែកកូនបែកដូចថាវាឆ្អែតពេកណាស់ទៅហើយចឹងខ្ញុំស្គាល់តាំងពីមើល៣ឆ្នាំគិតទៅ។

ក៖ រួចចុះប្អូនពូ?

ខ៖ ប្អូននៅជាមួយម្ដាយនៅតូច។

ក៖ អូ៎!

ខ៖ បាទហ្នឹងហើយ!

ក៖ ប៉ុន្តែពូពូចេញពីម្ដាយដែរហើយ?

ខ៖ ចេញចេញបែកចេញហើយចេញបែកចេញអត់បាននៅជាមួយទេអើកាលគេពេញទេណាស់។

ក៖ បាទពូ!

ខ៖ នៅចល័តគេហៅថាចល័តទី១កងពិសេស។

ក៖ អូ៎!

ខ៖ កាលណុងហើយ..!

ក៖ ប៉ុន្តែពូពេលណុងពេលណុងពូនៅអាយុប៉ុន្មានហើយពូ?

ខ៖​ ហេ៎ពិបាកនិងអាយុចូលវ័យ១៨ឆ្នាំហើយទេហេ!

ក៖ អូ៎!

គ៖ ២០ឆ្នាំជាងហើយទេហី?

ខ៖ អត់ទេវ័យ១៨ ១៩។

ក៖ ចឹងមានន័យថាពូធំហើយចឹង?

ខ៖ ហេ៎ពេញហើយលឺខ្ញុំថាកងពិសេសៗគេរើសអាកំលាំងគេជំទង់ហាស!

ក៖ បាទ! លក្ខណៈគេមានកំលាំងហេសពូ?

ខ៖ ហ្នឹងហើយៗយកកំលាំងហាសអានិងគេថាចូលដែរវ័យកំលោះហាសណាស់។

ក៖ បាទពូបាទ!

ខ៖ ហ្នឹងហើយអាយុ១៨ឡើង។

ក៖ អូ៎ចុះសំរាប់ការងារពូគេអោយធ្វើអីខ្លះទៅពូជំនាន់ណុង?

ខ៖ វាជំនាន់ណុងអើធ្វើមិនរើសមុខទេស្អីក៏ធ្វើដែរកាប់ព្រៃផង លើកទំនប់ផង ស្ទូងផង ដកផង។

ក៖ អូ៎!

ខ៖ សព្វភ្ជួរដីផងអត់មានទេអត់មានរើសមុខទេ។

ក៖ ប៉ុន្តែយើងមែននៅតែមួយតំបន់និងទេយើងដើរគេជំលាសយើងទៅគ្រប់ផ្សេងទៀតហោសពូ?

ខ៖ ដើរទៅកន្លែងដូចថាកន្លែងណាគេត្រូវធ្វើចឹងគេរុញយើងទៅហើយ!

ក៖ អូ៎!

ខ៖ ហ្នឹងហើយទាល់តែទៅធ្វើកន្លែងនិងហើយគេដាក់មួយកន្លែងទៀត។

ក៖ អូ៎បាទពូ!

ខ៖ គេអត់អោយនៅប្រចាំមួយកន្លែងទេ។

ក៖ ប៉ុន្តែយើងអត់មានជំលាសចេញពីខេត្តក្រចេះទេគឺនៅក្នុងវិលៗខេត្តក្រចេះនិងដែរ?

ខ៖ នៅហ្នឹងហើយវិលៗក្នុងខេត្តក្រចេះ ស្រុកព្រៃប្រសប់ ខេត្តក្រចេះតែម៉ង។

ក៖ អូ៎!

ខ៖ អត់មានអោយទៅណាទេ។

ក៖ អត់មានទៅនៅខេត្តផ្សេងអត់មានទេ?

ខ៖ អត់ទេអត់មានទៅទេ។

ក៖ អូ៎បាទពូ!

ខ៖ អត់មានទៅខេត្តស្ទឹងត្រែងអីយើងទៅខេត្តកំពង់ចាមអត់មានទេមានតែនៅខេត្តក្រចេះយើងវិលនៅខេត្តក្រចេះ។

ក៖ បាទពូ!

ខ៖ ហ្នឹងហើយ!

ក៖ រួចចុះទាក់ទងពីរបបអាហារយើងវិញជំនាន់ណុងម៉េចទៅពូ?

ខ៖ និយាយពីរឿងម្ហូបអាហាររឿងស៊ីចុកណុងវាលំបាកណាស់ពេកហើយ!

ក៖ យើងហូបបបរហេសពូហេសពេលណុង?

ខ៖ ហូបបបរមានបបរលាយពោតក្រហមផង បបរលាយអាគល់ចេកក៏មានដែរ។

ក៖ បាទពូ!

ខ៖ ក្ដួចលាយ់ក្ដួចលាយអីហ្នឹងក៏មានដែរ។

ក៖ អូ៎!

ខ៖ វាមានគ្រប់បែបទាំងអស់លក្ខណៈគេថា..។

គ៖ ខ្ញុំតែពោតក្រហម។

ក៖ បាទ!

ខ៖ អើមួយខ្ទះយើងមួយខ្ទះដំបូងគេដាក់មួយខ្ទះដំបូងវាដាក់៦កំប៉ុង។

ក៖ បាទ!

ខ៖ អើ១២កំប៉ុងដំបូងអស់១២កំប៉ុងវាដាក់៦។

ក៖ បាទពូ!

ខ៖ ហ្នឹងហើយដល់ដាក់អស់ពី៦ចឹងទៅដាក់៤កំប៉ុងហើយពោតណុងដល់ក៏ហើយមួយក្នុងខ្ទះពោត៣ល្អីហាសណាស់។

ក៖ បាទពូ!

ខ៖ អើរួចទឹកៗថ្លាវេងម៉ងទឹកហើយចុះវាមានជាតិជ័រអង្ករអីណាបើមួយខ្ទះប៉ុនណាណីអង្ករប៉ុណ្ណឹង! ដូចយើងយកអំបិលមួយក្ដាប់ទៅបង់បាតទន្លេចឹង។

ក៖ បាទពូបាទ!

ខ៖ វាមិនមានខាប់ជាតិខាប់អី។

ក៖ បាទពូ!

ខ៖ ប៉ុនដល់ពេលវាដោយតំបន់ទេកន្លែងគេខ្លះទៅគេបាយនិងហើយដូចកន្លែងគេមានមេៗគេមានគេអ្នកធំៗចឹងគេមានបាយទៅ។

ក៖ អូ៎!

ខ៖ កន្លែងណុងទៅធូរទៅ។

ក៖ បាទពូ!

ខ៖ ហ្នឹងហើយជួនណាមួយអាទិត្យគេធ្វើបង្អែមម្ដងចឹងទៅនៅកន្លែងគេណុង។

ក៖ បាទ!

ខ៖ អើកន្លែងណាដែរលំបាកណុងអូ៎លំបាកមែនទែន។

ក៖ ប៉ុន្តែ..?

ខ៖ វាប្រឹង។

ក៖ ប៉ុន្តែដូចជាពូដូរទៅតំបន់ផ្សេងៗក៏នៅតែហូបបបររហូតដែរអត់មានបាយទេ?

ខ៖ អើមានៗខ្លះដែរ។

ក៖ អូ៎មានដែរហោសពូ?

ខ៖ មានដែរដូរទៅកន្លែងផ្សេងមានដែរមានបាយមានអី។

ក៖ អូ៎!

ខ៖ ហ្នឹងហើយវាមែនថាមានតែបបរតែរហូតទេ។

ក៖ បាទពូ!

ខ៖ ដោយកន្លែងដែរ។

ក៖ ចុះកន្លែងណាដែរយើងគិតថាពិបាកជាងគេពូក្នុងការងាររបស់យើងគេធ្វើអីគេខ្លះទៅដែរយើងគិតថាយើងការងារដែរតំបន់គ្រប់តំបន់និងមានតែការងារតំបន់និងដែរពិបាកជាងគេហើយទាំងហូបចុកទាំងអីហាស?

ខ៖ វាមានតែការងារហ្នឹងហើយការងារលើកទំនប់មិនថាទូទៅទាំងអស់ការងារដូចគា្នទាំងអស់ប៉ុនគ្រាន់តែខុសកន្លែងគា្នចឹង។

ក៖ បាទពូបាទ!

ខ៖ អើដូចទៅកន្លែងមួយចឹងធូរទៅ។

ក៖ បាទ!

ខ៖ ទៅកន្លែងមួយទៅតឹងទៅ។

ក៖ បាទ!

ខ៖ ហ្នឹងហើយវាមានចឹង។

ក៖ អូ៎រួចចុះអើ..សំរាប់ដូចជាពេលយើងឈឺយើងធ្វើម៉េចពូ?

ខ៖ ឈឺ។

ក៖ គេមានជាសសារ៉ូមឬមានជាថ្នាំអីអោយយើងអត់?

ខ៖ មានមួយជំនាន់ណុងដូចថាថ្នាំពេទ្យនិងវាដូចថ្នាំពេទ្យធ្វើខ្លួនឯង!

គ៖ អត់ឃើញមានសារ៉ូមទេមានតែថ្នាំ។

ខ៖ អត់មានសារ៉ូមអីដាក់ទេមានតែថ្នាំលេបម៉ងនិយាយចំថ្នាំចាក់ក៏មានដែរ។

ក៖ ថ្នាំនិងរបៀបម៉េចពូ?

ខ៖ ថ្នាំនិងដូចថ្នាំគេធ្វើដោយ..។

ក៖ សូន្យអាខ្មៅៗដូចអាចម៍ទន្សាយហ្នឹងហី?

ខ៖ ហ្នឹងហើយហើយនិងគេមានវ៉ៃពុម្ពវ៉ៃអីដែរណាស់។

ក៖ បាទពូ!

ខ៖ ហ្នឹងហើយហើយគេចំរាញ់ពីធម្មជាតិនិងថ្នាំព្រៃឈើ។

ក៖ អូ៎!

ខ៖ ទេគ្រាន់បើមែនទែនដូចថាគ្រុនចាញ់ គ្រុនអីលេបដូចត្រូវរបស់គេព្រោះយើងចំរាញ់ពីធម្មជាតិទាំងអស់។

ក៖ បាទពូ!

ខ៖ ឈើព្រៃទាំងអស់។

ក៖ ប៉ុន្តែអើដូចជាអើយើងឈឺអីក៏យើងលេបថ្នាំនិងទាំងអស់ដែរ?

ខ៖ ហ្នឹងហើយមានឈឺអីលេបតែប៉ុណ្ណឹងមានតែប៉ុណ្ណឹងមានតែថ្នាំគ្រុនចាញ់ហ្នឹង!

ក៖ អូ៎យើងរាគរុសអីក៏ដោយ?

ខ៖ ហ្នឹងហើយថ្នាំក្រុនចាញ់អីមានដែរថ្នាំរាគថ្នាំអីចឹងហាស!

ក៖ អូ៎បាទពូ!

ខ៖ ថ្នាំឈឺក្បាលថ្នាំអីមានមិនអត់ទេ។

ក៖ បាទពូរួចចុះទាក់ទងពីបើយើងដូចជាហូបបបរហូបអីអត់ឆ្អែតគេមានជាគេមានជាលក្ខណៈថាបបួលគា្នទៅលួចរបស់លួចអីយកមកហូបអីអត់?

ខ៖ អូ៎មិនហ៊ាន។

គ៖ មិនហ៊ានទេលោកគ្រូ។

ខ៖ អត់ហ៊ានទេ។

គ៖ ហ៊ានគេវ៉ៃចោលហើយ!

ខ៖ ហ៊ានអូ៎តែដឹងគេដឹកដៃយកទៅភ្លាម។

គ៖ គេវ៉ៃចោលម៉ង។

ក៖ បាទ!

ខ៖ បញ្ចូលហែងទៅទីណុងទៅហើយ!

ក៖ ចឹងយើង..?

ខ៖ តែបញ្ចូល២, ៣នាក់ទៅហើយអត់ហ៊ានទេទោះបីថាអើដំឡូងនិយាយពីម៉ើមឡើងស្កេះម៉េចក៏មិនហ៊ានដែរ។

គ៖ ចេកទុំពេញដើមក៏មិនហ៊ានហូបដែរ។

ក៖ អូ៎!

ខ៖ តែល្ហុងទុំពេញដើមក៏មិនហ៊ានដែរចេកទុំស្អុយទៅសត្វស៊ីទៅចោលអត់ហ៊ានលុកដៃទេ។

គ៖ ប្រវត្តិសាស្រ្តខ្មែរណុងខ្លាំងហាស!

ក៖ យើងសុខចិត្តទ្រាំហាសណេះពូណេះ?

ខ៖ អូ៎មហាស្ដេចហើយស្រុកយើង។

គ៖ អានេះលើសពីជនជាតិទៀតហាស!

ក៖ បាទ!

ខ៖ ខ្មែរយើងនិងពិបាកវេទនាណាស់ជំនាន់ប៉ុលពតណុងមែនធម្មតាទេ។

ក៖ អូ៎!

ខ៖ ហ៊ានតែលួចដូចថាគា្ន៤នាក់ចឹងបើថានរណាឃើញនរណាលួចម្នាក់គេទៅរាយការណ៍ខ្វោកអ្នកណុងទៅហើយបាត់ខ្លួនថ្ងៃនិងហាស!

ក៖ គា្នយើងក៏ដោយ?

ខ៖ អើគា្នយើង។

ក៖ ក៏គេទៅរាយការណ៍ដែរ?

ខ៖ វារាយការណ៍គា្នយើងរាយកាណ៍ដល់ចឹងខ្លាចគា្ន។

ក៖ បាទ!

ខ៖ អត់ហ៊ានទេដើរគា្ន៣នាក់ឃើញស្អីអត់ហ៊ានទាំងអស់។

ក៖ បាទ!

ខ៖ ខ្លាចតែយើងទៅវាប្រាប់ហ្នឹងហាសអានេះយកនេះអានេះយកនោះចប់ហើយថ្ងៃហ្នឹង!

គ៖ ងាប់។

ក៖ អូ៎!

ខ៖ ទៅហើយគេបញ្ចូនទៅកន្លែងផ្សេងហើយ!

ក៖ បាទពូបាទ!

ខ៖ ហ្នឹងហើយតែបញ្ចូនទៅកន្លែងផ្សេងតែទៅតែយើងហើយបាត់ហើយ!

ក៖ បាត់ខ្លួន?

ខ៖ បាត់ខ្លួនហើយចឹង។

គ៖ រួចបើខាងខ្ញុំ..។

ខ៖ ចឹងអត់ហ៊ានទេ។

គ៖ វិញអត់អីទេព្រោះខ្ញុំនៅតូចហោស!

ក៖ បាទមីង!

ខ៖ ហូបចុកអីគ្រួសារចេកអំពៅអីខ្លួនឯងអីបាន។

ក៖ អូ៎!

ខ៖ និយាយវាជូចត់ណាស់និយាយរឿងប្រវត្តិអើខ្មែរជំនាន់ហ្នឹង!

គ៖ កងចល័តទេ។

ខ៖ ប៉ុលពតណុងវាហួស។

ក៖ បាទពូ!

ខ៖​ ព្រៃផ្សៃហួសពីជំនាន់ណាទាំងអស់។

ក៖ បាទ!

ខ៖ សូម្បីថាជំនាន់លុនណុលក៏មិនធ្លាក់ដល់ប៉ុនណុងដែរជំនាន់ណុងហើយដល់មកជំនាន់ប៉ុលពតណុងខ្លាំង។

ក៖ និយាយរួមមានតែប៉ុលពតណុងខ្លាំងជាងគេណេះ?

ខ៖ ខ្លាំងៗប៉ុលពត។

ក៖ រួចចុះអើចឹងសំរាប់ប៉ុន្តែម៉ោងការងារយើងគេអោយធ្វើធម្មតាណេះពូណេះឬមួយក៏ម៉េច?

ខ៖​ ធ្វើវាធ្វើធម្មតាវាព្រលឹមឡើងចាប់ផ្ដើមតែម៉ោង៥ចឹងវាកំណត់ថាម៉ោង៥ចុះម៉ោង១០ម៉ោង១១ឡើង។

ក៖ អូ៎!

ខ៖ ម៉ោង១ចុះម៉ោង៥ឡើងជួនណាធ្វើយប់ទៀត។

ក៖ ធ្វើយប់ទៀតពេលខ្លះ?

ខ៖ ពីម៉ោង៦ដល់ម៉ោង១០យប់។

ក៖ អូ៎!

ខ៖ ម៉ោង១១យប់បានសំរាក។

ក៖ ចឹងមានន័យថាយើងធ្វើច្រើនដែរពូ?

ខ៖ ធ្វើអូ៎ធ្វើៗអត់មានឈប់ឈរអីទេ។

ក៖ ចុះបើយើងអត់បានគេងហើយអត់បានហូបឆ្អែតទៀតមិនយើងទៅជាបាត់ហើយពូ?

ខ៖ អើអានិងវាទៅចឹងហើយវាស្លេកវាស្លាំងទៅអាខ្លះទៅប៉ោងពោះទៅវាជំងឺនៅទុំពេញខ្លួនទាំងអស់ម្នាក់ៗ។

ក៖ បាទ!

ខ៖ លំបាកវេទនាណាស់ល្មមបានរស់អ្នករស់ពីជំនាន់ប៉ុលពតមកគឺអ្នកណុងគឺខ្លាំងម៉ង។

ក៖ ប៉ុន្តែមានលក្ខណៈជាជំងឺអាសន្នរោគអីមានអត់ពូ?

ខ៖ អារឿងវារាគរុសនិងវានៅតែមានចឹងមិនអត់ទេ។

ក៖ មានណេះ?

ខ៖ មាន។

ក៖ តែគ្រាន់ថាតំបន់ពូអត់អីទេ?

ខ៖ វាមានខ្លះដែរមិនថាមិនអត់ទេ។

ក៖ អូ៎វាមានដែរហោស?

ខ៖ ប៉ុនអាជំនាន់ណុងបើថាដូចជារាគរុសដូចជំងឺអាសន្នរោគវាប្រើថ្នាំឬសឈើដូចខ្លាំងម៉ង។

ក៖ បាទ!

ខ៖ បាទ! ដូចត្រូវតែម្ដង។

ក៖ បាទពូ!

ខ៖ ហ្នឹងហើយ!

ក៖ រួចចុះ..?

ខ៖ ជំងឺឈឺជំនាន់ណុងមានតែថ្នាំឈើទេ។

ក៖ បាទពូបាទ!

ខ៖ ថ្នាំឈើព្រៃយើងមានស្អីទេ។

ក៖ បាទ! រួចចុះឪពុកម្ដាយពូវិញគេអោយធ្វើអីគេនៅកាលជំនាន់ណុង?

ខ៖ អើគាត់ណុងខាងកសិករណុងធ្វើស្រែធ្វើគាស់និងដូចតែគា្ននិងប៉ុនគ្រាន់តែបែកគា្ន។

ក៖ បាទពូ!

ខ៖ បែកមិនដឹងគាត់ជាធ្វើអីៗទេមួយខែកន្លះខែជួបគាត់ម្ដងចឹងទៅ។

ក៖ អូ៎!

ខ៖ ហ្នឹងហើយមិនដែរបានទៅជួបនៅណាជួបនិងជួបអត់បានយូរទេជួបបានមួយម៉ោង២ម៉ោងទៅលេងគាត់ចឹងហាស!

ក៖ បាទពូបាទ!

ខ៖ ហ្នឹងហើយយើងទៅលេងសុំគេទៅ។

ក៖ បាទ!

ខ៖ សុំគេទៅលេងចឹង។

ក៖ បាទ!

ខ៖ គេអោយយើងទៅយើងទៅថា៣ម៉ោងៗហើយតែមួយព្រឹកៗហើយ!

ក៖ គេកំណត់យើងហោស?

ខ៖ អូ៎គេកំណត់អោយយើងម៉ងបើថាមួយថ្ងៃៗហើយ!

ក៖ តែយើងនៅឆ្ងាយពីឪពុកម្ដាយអត់ពេលណុងហោសពូ?

ខ៖ វាឆ្ងាយដែរណុងហាសរាប់គីឡូដីគា្ន៤ ១០គីឡូដីចឹងហាស!

ក៖ បាទ!

ខ៖ ហ្នឹងហើយតាមជិតតាមឆ្ងាយជួនណាខ្លះឆ្ងាយខ្លាំងទៅជួនណាជិតដែរ។

ក៖ បាទពូ!

ខ៖ ទោះបីថាជិតគា្នតែកន្លះគីឡូដីក៏មិនហ៊ានទៅដែរតែ៤០០ ៥០០ម៉ែត្រក៏មិនហ៊ានទៅដែរអត់ហ៊ានទៅលេងទេ។

ក៖ សុខចិត្តឈរឃើញគា្ន?

ខ៖ ហ្នឹងហើយសុខចិត្តឃើញម្ដាយឃើញឪពុកអីដើរទៅភ្ជួរស្រែអីឃើញប៉ុនថាអោយបានទៅឈរនិយាយអង្គុយនិយាយចឹងអត់ហ៊ានទេ។

ក៖ អូបាទពូចុះអើ..?

ខ៖ តែមិនស្រួលនិងគេថាយើងគេយកទៅមុនយើងទៅទៀតទៅ។

ក៖ បាទ!

ខ៖ ហ្នឹងហើយគេខ្លាចយើងទៅរាយកាណ៍ចេះមួយៗចឹងហាស!

ក៖ បាទពូ!

ខ៖ ហ្នឹងហើយពីការងារអីចឹងទៅខ្លាចចឹងទៅយើងបាត់ខ្លួនទៅប៉ុណ្ណឹងទៅ។

ក៖ បាទ! ចុះអើគេមានដែរលក្ខណៈថាអើនៅជុំៗអីគេមានដែរគិតថាយើងចង់បាសបោលអីអត់ពូ?

ខ៖ ដូចគ្មានទេអត់ហ៊ានម៉ង។

ក៖ ប៉ុន្តែចង់និយាយថាគេអត់អោយយើងនៅជុំៗគា្នណាពូហេស?

ខ៖ អត់អោយជុំទេអត់ហ៊ានជុំទេ។

ក៖ តែ២ ៣នាក់អីបាន?

ខ៖ ហ្នឹងហើយបាន២ ៣នាក់អីចេះបានហើយ!

ក៖ តែឡើងដល់គា្នច្រើនគេខ្លាចយើងជុំគា្ន?

ខ៖ អូ៎អត់ទេៗអត់ហ៊ានទេអត់ហ៊ានសោះ។

ក៖ អូ៎រួចចុះអើប៉ុន្មានខែ ប៉ុន្មានឆ្នាំគេអោយយើងទៅគេងឬមួយក៏ទៅលេងម្ដាយហើយទៅគេងជាមួយឪពុកម្ដាយម្ដងអីហាស?

ខ៖ ​អត់ដែរបានដេក។

ក៖ ៣ឆ្នាំជាងអត់ម៉ង?

ខ៖ បែក៣ឆ្នាំជាងអត់ដែរដេកទេ។

ក៖ អូ៎!

ខ៖ ប៉ុន្តែយើងជួនណាទៅសុំបានជួនណាទៅដេកមួយយប់អីបានជួនកាល..។

ក៖ ដេកជាមួយឪពុកម្ដាយ?

ខ៖ បានមួយយប់អី។

ក៖ អូ៎បាទ!

ខ៖ ហ្នឹងហើយជួនណាលេងបានត្រឹមម៉ោង៩ ម៉ោង១០អីមកវិញ។

ក៖ គេប្រញាប់អោយមកវិញចឹងហាសណេះពូណេះ?

ខ៖ ហ្នឹងហើយអត់មានទៅនៅបានទេទោះបីយ៉ាងម៉េចក៏ត្រូវតែមកវិញដែរអត់ហ៊ានទេ។

ក៖ បាទពូ!

ខ៖ ព្រោះកំណត់ពេលវេលាមកវិញអត់មាននិយាយច្រើនបញ្ចូនយើងទៅនៅមួយកន្លែងទៀត។

ក៖ អូ៎!

ខ៖ តែបញ្ចូនទៅទៅហើយយកទៅវ៉ៃចោលហើយ!

ក៖ បាទពូ!

ខ៖ ហ្នឹងហើយ!

ក៖ រួចចុះអើចឹងនៅពេលដែរដាច់ប៉ុលពតវិញយើងធ្វើម៉េចបានយើងដឹងថាដាច់ប៉ុលពតពូជំនាន់ណុង?

ខ៖ ជំនាន់ណុងនៅបើកន្លែងខេត្តក្រចេះនៅតែ៣ថ្ងៃទៀតទេវារៀបចំផែនការណ៍អស់ហើយរណ្ដៅជីក១០ម៉ែត្រ៤ជ្រុងវាដាក់កូនឃ្លោងដំរាបកូនឈើប្រវែងៗហ្នឹង!

ក៖ បាទ!

ខ៖ វាដាក់ដំរាបនៅតាមមាត់រណ្ដៅនៅតែ៣ថ្ងៃទៀតទេត្រូវដាច់ត្រូវវ៉ៃប៉ុនទទួលគ្រាប់វ៉ៃមកក្ដុងក្ដាំងៗបែកបាក់គា្នរត់បណ្ដោយ។

ក៖ អូ៎!

ខ៖ ហ្នឹងហើយស្អីក៏៣ថ្ងៃនៅខេត្តក្រចេះតែ៣ថ្ងៃទៀតរលាយទាំងអស់ម៉ង។

ក៖ ប៉ុន្តែគេមានខាងយួនខាងអីគេមានមកប្រាប់យើងអីអត់ពូ?

គ៖ អត់បានទេ។

ខ៖ ហីមានអីត្រូវប្រាប់បើចូលមក។

គ៖ ប្រាប់អីគេវ៉ៃក្ដុងក្ដាំងៗចូល។

ខ៖ គេវ៉ៃក្ដុងក្ដាំងៗរត់ទៅមិនដឹងអាណាទៅខាងណាគេថាហោសរត់ទៅបើនេះទៅខាងរដ្ឋកម្ពុជាយើងទៅទាន់ទៅគេកៀរយកមកវិញមក។

ក៖ បាទ!

ខ៖ បើមិនទាន់ទេចេះតែទៅៗក៏រត់ទៅនៅព្រៃគេថាអូ៎ហែងហ៊ានតែចេញពីក្រចេះប្រយ័ត្នយួនអារកគ្មានហ៊ានទេនៅណុងជាមួយប៉ុលពតណុងទៅ។

ក៖ អូ៎!

ខ៖ ហ្នឹងហើយបានតែយូរទៅបានចេះតែដឹងទៅបានចេះតែរត់ចូលមកវិញអាខ្លះគេទៅវ៉ៃបានមកកៀរយកមកវិញមក។

ក៖ ប៉ុន្តែ..?

ខ៖ ប្រជាជនហោស!

ក៖ ប៉ុន្តែអាគេវ៉ៃនិងប៉ុលពតគេមានកៀរយើងយកទៅវ៉ៃនៅខាងក្រៅទៀតអត់ពូ?

ខ៖ ហេ៎យកទៅហាសវានៅតែកៀរយកទៅហ្នឹងហាស!

គ៖ ខ្លាចយកទៅវ៉ៃចោលហាសណាស់។

ក៖ បាទ!

ខ៖ យកទៅវ៉ៃចោលបណ្ដើរៗរហូតទៅដល់ប្រតាយប្រតប់ខ្លះទៅបានលែងវាអត់ហ៊ានដែរ។

ក៖ គេ..?

ខ៖ ហ្នឹងហើយវាគ្រាន់តែយកទៅអោយនៅម្ដុំៗចឹងហាស!

ក៖ បាទពូ!

ខ៖ ហ្នឹងហើយ!

ក៖ អូ៎ប៉ុន្តែយើងគេអត់ប៉ុលពតអត់កៀរទៅទេ?

ខ៖ អត់វាកៀរទៅដែរ។

គ៖ កៀរទៅទាំងអស់គា្នហ្នឹង!

ក៖ អូ៎វាកៀរទៅដែរហោស?

ខ៖ វាកៀរទៅទាំងអស់គា្នប៉ុនយើងគេចរត់។

ក៖ អូ៎!

ខ៖ យើងរត់មកវិញទៅធ្វើអីទៅអោយងាប់ដដែរហ្នឹង!

ក៖ ចឹងមានន័យថាអ្នកដែរអត់រត់មកទៅតាមប៉ុលពតគឺងាប់ទៅ?

ខ៖ អូ៎ងាប់ងាប់ភាគច្រើនណាស់ងាប់គ្នាច្រើន។

គ៖ គ្រូហេសគ្នាអ្នកភៀសៗគា្នល្ងង់គា្នរត់អស់ទៅ។

ក៖ បាទ!

គ៖ រត់ទៅគេកៀរទៅគេវ៉ៃចោលអស់ទៅ។

ក៖ អូ៎!

គ៖ រួចយើងអ្នកដឹងគេចខ្លួននិងគេចចូលព្រៃទៅ។

ក៖ យើងចេះតែគេចហាសណេះ?

ខ៖ ចេះតែគេចទៅ។

គ៖ ហ្នឹងហើយ!

ខ៖ ចេះតែគេចពួនម៉្យាងទៀតខ្លាចខាងយួនផងណាគេខ្លាចខាងខ្មែរក្រហមផងប៉ុលពតហោស!

ក៖ ដោយសារយើងអត់ដឹងណេះពូ?

ខ៖ យើងអត់ទាន់ដឹង។

ក៖ បាទ!

ខ៖ ដល់បានគេទៅៗគេថាហេអត់អីទេអើគេកៀរឡើងមកផ្ទះវិញមក។

ក៖ អូ៎!

ខ៖ បានយើងរស់ទៅ។

ក៖ រួចរយះពេលប៉ុន្មានថ្ងៃបានយើងមកជួបជុំបងប្អូនក្រុមគ្រួសារយើងវិញពូ?

ខ៖ មួយឆ្នាំចង់មួយឆ្នាំហោស!

ក៖ អូ៎ល្មមរកឃើញយើងទាំងអស់គា្ន?

ខ៖ ហ្នឹងហើយល្មមជួបជុំគា្នហ្នឹង៨ ,៩ខែ។

ក៖ ចឹងយើងទៅនៅណាទៅពូ?

ខ៖ នៅបែកទៅក្រុមមកអានេះទៅអានេះទៅក្រុមមួយនោះទៅល្មមបានស្រាវជ្រាវរកឃើញឪពុកនៅណេះម្ដាយនៅណោះចឹងទៅ។

គ៖ ចុះគ្រូហេសដូចថាគ្រូឯង!

ខ៖ បងនៅណេះប្អូននៅណោះ។

ក៖ បាទ!

គ៖ ប្រធានក្រុមចឹងហាសរួចខ្ញុំនិងកូនក្រុមគ្រូឯងហ្នឹង..!

ខ៖ ទៅម៉ា..។

គ៖ គេប្រធានក្រុមគេប្រាប់យើងថាឥឡូវយើងរៀបចំរត់។

ក៖ បាទ!

គ៖ យួនវ៉ៃចុលហើយវាក្ដាំងៗឥឡូវពីណារត់ៗពីណាមិនរត់នៅទៅ។

ក៖ បាទ!

គ៖ គេប្រាប់យើងចឹងយើងចាប់ផ្ដើមត្រៀមលក្ខណៈរត់។

ក៖ អូ៎!

គ៖ ដល់ពេលរត់ចឹងទៅមានអាខ្មាំងវាមកចង់វ៉ៃយើងចោលវាមកកៀងអើទៅៗចេះតែទៅប៉ុនតាមការពិតទេ។ គេអ្នកដឹងគេគេចអស់ទៅគេគា្នដែរឆោទគា្នមិនដឹងគា្នមកពីឆ្ងាយមិនចេះតែទៅទៅ។

ក៖ បាទ!

ខ៖ ទៅតាម។

គ៖ ទៅគេកៀងវ៉ៃចោលអស់ទៅ។

ក៖ អូ៎!

គ៖ អាខ្លះទៅគេធ្វើបុណ្យល្អណាស់គ្រូគេបានទៅតាមគេទៅដល់ថៃ គេទៅដល់អាមេរិចទៅ។

ក៖ បាទ!

គ៖ ហ្នឹងហើយរឿងវាចឹងហោស!

ក៖ យើងយើងនៅត្រឹមនិងទៅ?

ខ៖ អើយើងម៉េច..។

គ៖ អ្នកទៅអាមេរិចនិងរត់ជំនាន់ប៉ុលពតទេទេ។

ក៖ បាទៗត្រូវ!

គ៖ ហ្នឹងហើយ!

ខ៖ ទៅនៅស្រុកគេហ្នឹងទៅនៅច្រើនហាសទៅមួយជំនាន់ណុងគេទៅគ្រប់កន្លែងអីទៅ។

គ៖ គេទៅដេញយើងចេះតែទៅមុខទៅៗមិនដឹងសាសន៍ណាៗចេះតែរត់ចូលទៅ។

ខ៖ ម្ដាយមីងខ្ញុំខាងប្រពន្ធគេទៅនៅដល់អាមេរិចដល់អូស្រ្តាលីណុង។

គ៖ មិនមែនទេ។

ក៖ បាទ!

គ៖ នៅស្រុកជាមួយទេ។

ខ៖ នៅស្រុក..។

គ៖ គេមែនម្ដាយមីងយើងបង្កើតទេស្ដាប់អោយទាន់ដល់ពេលចឹងហើយយើងរាប់អានគា្នដល់ពេលគេទៅចឹងទៅ។ គេបានទៅនៅស្រុកក្រៅស្រុកមកលេងគេមិនសួរថាឈ្មោះនេះៗនៅរស់ទេ។

ក៖ បាទ!

គ៖ ដល់នៅរស់ទេចឹងទៅណេះហងអញ់អោយហង៥០ដុល្លាបើអញ់អោយហងចាយចឹងទៅណាស់។

ក៖ បាទ!

ខ៖ អញ់អោយហង២ ៣ម៉ឺនចឹងទៅ។

ក៖ អូ៎បាទ!

ខ៖ ចឹងទេមិនមែនបងប្អូនបង្កើតនិងគេទេបើចឹងឡូយតែម៉ង។

ក៖ បាទ! រួចចុះអើចឹងនៅពេលដែរយើងដាច់ប៉ុលពតថ្មីហាសពូពេលនិងយើងរកស៊ីអីគេទៅយើងធ្វើស្រែរួមគា្នមែន?

ខ៖ ធ្វើអត់ទេធ្វើរៀងខ្លួន។

ក៖ ធ្វើរៀងខ្លួនហោស?

ខ៖ ខ្លះទៅគា្នមានក្របីមួយនឹមទៅចូលគា្នទៅ៤ ៥គ្រួសារចឹងទៅ។

ក៖ អូ៎បាទ!

ខ៖ ហ្នឹងហើយល្មមបានគា្នរកបានតិតក់ៗទៅបានជួយគា្នម្ដងទៅបងប្អូនហាស!

ក៖ បាទពូ!

ខ៖ ដូចសាច់ឈាមចឹងបងប្អូនចឹងទៅប៉ុន្មាន៥គ្រួសារមានមួយនឹម២នឹមចឹងធ្វើទៅ។

គ៖ មែនដូចសម័យឥឡូវអីសម័យមុនចេះស្រឡាញ់គា្ន។

ខ៖ ហ្នឹងហើយចេះជួយគា្នធ្វើចឹងទៅ។

ក៖ បាទ!

គ៖ ឥឡូវចាំតើ!

ក៖ បាទ!

ខ៖ ច្រណែនគា្នវ័ន្តក។

ក៖ បាទ!

ខ៖ ដល់នេះទៅយើងជួយអានោះម្ដងទៅបានមួយនឹមទៅ។

ក៖ បាទ!

ខ៖ ចឹងទេទៅជួយបានមួយនឹមជួយបានគ្រប់គា្នទៅបានបែកគា្នចឹងទៅ។

ក៖ អូ៎បាទ!

ខ៖ ហ្នឹងហើយអត់មាននេះទេមួយជំនាន់ណុងវាជួយគា្នណាស់។

គ៖ ឥឡូវនេះលោកគ្រូហេសអាបងចង់សំលាប់ប្អូនក៏មានអាប្អូនចង់សំលាប់បងក៏មានវាពុតទំនាយវាកាន់តែទៅហើយ!

ក៖ បាទ! រួចចុះអើចឹងសំរាប់ពេលនិងយើងពិបាកអីខ្លះទៅពូដល់ពេលដាច់ប៉ុលពតថ្មីៗយើងពិបាកតែរឿងរកស៊ីដូរអង្ករ ដូរស្រូវយកមកហូបឬមួយក៏ម៉េច?

ខ៖ ទេដល់ជំនាន់ណុងលែងនេះវិញហើយលែងពិបាកវិញហើយវាបានបន្តិចមកស៊ីដូចស្រួល។

ក៖ បាទ!

ខ៖ គ្មានបបរគ្មានបបៀកអីទេយើងទៅបានបន្តិចមកដឹងហូបតាមធម្មតា។

ក៖ បាទពូ!

ខ៖ ហ្នឹងហើយប៉ុនអើវារយះពេលណុងប្រហែល១ឆ្នាំ២ឆ្នាំអីដែរល្មមបានស្រួលវិញណាស់។

ក៖ បាទ!

ខ៖ ២ឆ្នាំ។

គ៖ លំបាកនិងលំបាករួចហើយយើងពិបាក។

ខ៖ យើងខ្វះឧបករណ៍ប្រើប្រាស់ចឹង។

ក៖ បាទ!

គ៖ មិនដឹងធ្វើស្រែមិនដឹងធ្វើចំការគោអីណាក្របីអីណា។

ខ៖ អាខ្លះគេយកសព្វគ្រប់ទៅគេធូរទៅ។

ក៖ បាទ!

ខ៖ គេមានចឹងទៅអាខ្លះមិនហ៊ានទៅក៏គ្នាលំបាកទៀតទៅ។

ក៖ អូ៎!

គ៖ យើងត្រង់កំសត់កំរវាអត់ទៅណាស់។

ក៖ ចុះអាពេលដាច់ប៉ុលពតគោក្របីនៅទាំងអស់អានិងគេអោយយើងចាប់សេរីឬមួយក៏ម៉េច?

ខ៖ ហ្នឹងហើយគេចាប់សេរី។

គ៖ គេអ្នកឆ្លាត។

ខ៖​ អ្នកឆ្លាតគេចាប់ទៅ។

គ៖ អ្នកខ្លាចដូចពួកខ្ញុំខ្លាចៗ។

ខ៖ ដូចខ្ញុំខ្លាចដូចឪពុកខ្ញុំគាត់អ្នកអាចារ្យចឹងគាត់ថាកូនអើយកុំយករបស់គេកុំចាប់។

គ៖ គេទឹកញើសគេ។

ខ៖ ហើយខ្ញុំនិងអាពួរណុងពួរៗកន្ទុយកណ្ដុរប៉ុណ្ណឹង!

ក៖ បាទ!

ខ៖ មួយថ្ងៃៗចាប់យ៉ាងអន់ក៏១០ដែរ។

ក៖ បាទ!

ខ៖ ចាប់យកមកដល់ផ្ទះយប់ឡើងគាត់លែងអស់រលីង។

ក៖ ប៉ុន្តែលក្ខណៈគាត់ខ្លាចផងខ្លាចថាពីមុនប៉ុលពតមកចឹងទៅយើងមិនបោះឥវ៉ាន់ចោលទាំងអស់មែនអត់ពូ?

ខ៖ ហ្នឹងហើយ!

ក៖ រត់ដល់ពេលចឹងខ្លាចចាប់មកម្ដងទៀតគេបោះឥវ៉ាន់រត់អត់ទាន់?

ខ៖ ព្រោះណុងបានថាមើលមុន..។

គ៖ អត់ទេគាត់អត់ខ្លាចចឹងទេលោកគ្រូហេសខ្លាចចេះគាត់ខ្លាចថាទឹកញើសទឹកឈាមគេមែនកំលាំងរបស់យើងយើងកុំយករបស់គេគេចាប់យកទៅគាត់មានដឹងថាអើសម័យនេះហើយអញ់ត្រូវចាប់គោក្របីយកមកផ្ទឹម។

ក៖ អត់ដឹងរបស់នរណាគេខ្លះផង?

គ៖ មែនទេដឹងរបស់គេដឹងរបស់ឯងអត់ហ៊ានហ្នឹងហាស!

ក៖ បាទ!

ខ៖ គ្រាន់យកដាក់រួមណុងហាសគ្រាន់តែក្របីចូល៣០ក្របីខ្ញុំ។

ក៖ អូ៎!

ខ៖ ហ្នឹងហើយនិយាយក្របីរួចមេគោទៀត។

ក៖ អូ៎អាមុនប៉ុលពតណុងហោស?

ខ៖ ហ្នឹងហើយ!

ក៖ គេចាប់យកទៅហ្នឹងហោស?

ខ៖ ដែរៗចូលរួមណុងហាស!

ក៖ បាទ!

ខ៖ ដែរដាក់រួមទាំងអស់។

ក៖ បាទ!

គ៖ ដាក់អស់ដាក់ខ្ទេចខ្ទីហ្នឹងហាស!

ក៖ បាទ!

ខ៖ មិនដាក់ទៅចូលរួមទាំងអស់ដល់ពេលរួចទៅជំនាន់ដល់រត់ចឹងទៅអត់ហ៊ានចាប់មែនក្របីយើង គោយើងអាគេអ្នកហ៊ានគេចេះតែចាប់បាន។

ក៖ បាទ!

ខ៖ ហ្នឹងហើយអាអ្នកគេយកខ្ញុំនៅកន្លែងគេហាសមាសទាំងផ្ទឹលៗចេះយកពាក់កឆ្កែលេងអីទៅអត់មានគិតអីទេ។ បើសិនណាតែស្រវ៉ាតែមួយកំប្លុកប៉ុននេះមានកប់ពពកហើយ!

ក៖ បាទពូ!

ខ៖ ហ្នឹងហើយដល់ពេលយើងមានហ៊ានណាអើមិនដឹងយកធ្វើអីមែនជំនាន់ណុងមានចាយលុយណា។

ក៖ បាទ!

ខ៖ ហ្នឹងហើយ!

ក៖ គេដូរអង្ករណេះ?

ខ៖ រួចដែរអ្នកគេអ្នកនេះគេអ្នកស្រឡាញ់មាសនិងគេយកមកគេមានសព្វថ្ងៃនិងទៅ។

ក៖ បាទ!

ខ៖ គេមានទាល់រាល់ថ្ងៃទៅអាយើងមិនហ៊ាននិងអត់ចឹងទៅមិនដឹងយកធ្វើអីទេអើយចាយអីទេ។

ក៖ ប៉ុន្តែចុះអើកាលជំនាន់ណុងដីស្រែដីអីគេមានចែកអោយយើងអត់ពូឬមួយក៏យើងចេះតែចាប់យកៗ?

ខ៖ ទេអត់ទេដល់មកគេចែក។

ក៖ គេចែកដែរហោស?

ខ៖ ហ្នឹងហើយចែកដីដូចថាដីនៅពីសង្គមចាស់ដែរដីយើងរៀងខ្លួនចឹងដល់មកជំនាន់ដល់រួមទៅដល់រួមមកជំនាន់ដែររដ្ឋកម្ពុជានិងគេចែកអោយយើងដែរតើ!

ក៖ អូ៎!

ខ៖ គេចែកអាដីនិងដីហ្នឹងរានមួយជំនាន់ណុងរានរួមគ្នា។

ក៖ បាទពូ!

ខ៖ រានបានតែ៤ ,១០, ២០ហត្តា៥០, ៦០ហត្តារាប់រយហត្តាចឹងដល់មកជំនាន់ដ់មកជំនាន់១៩៧៩គេចែកអោយយើង។

ក៖ បាទ!

ខ៖ គេចែកអោយយើងធ្វើដែរ។

ក៖ ប៉ុន្តែយើងបានម្នាក់ប៉ុន្មានទៅពូមួយគ្រួសារ?

ខ៖ គេបានតាមដីតិចដីច្រើនដែរនិងហើយបានដីតិចដីច្រើនទៅបានមនុស្សតិច។

គ៖ បានតាមមនុស្សច្រើនមនុស្សតិច។

ខ៖ ទៅដូចដីហ្នឹង..!

គ៖ ដូចផ្ទះគ្រូឯង៥នាក់គេចែកបាន៥អារ៦អារហើយក៏១០ម៉ែត្រ២០ម៉ែត្រចឹងហាសលោកគ្រូ។

ខ៖ វាតាមមនុស្ស។

ក៖ បាទ!

ខ៖ ចែកតាមស្រែចឹងហាស!

ក៖ បាទៗ!

ខ៖ ហ្នឹងហើយក្នុងម្នាក់តែ២ស្រែចឹងទៅ៥នាក់បាន១០ស្រែចឹងទៅ។

ក៖ ចឹងមានន័យថាគេគិតចំនួនមនុស្សក្នុងផ្ទះ?

ខ៖ ហ្នឹងហើយៗគិតមនុស្សចំនួនក្នុងផ្ទះហ្នឹង!

គ៖ បើពួកខ្ញុំអត់មានគេចែកទេក្នុងស្រុកភូមិ ស្រុកទេសហាស!

ក៖ អូ៎បាទ!

ខ៖ រួចបើគេថាដីយើងនៅរាននៅពីសង្គមចាស់អីចឹងដីរបស់យើងវិញ។

ក៖​ អូ៎!

ខ៖ អត់មានទេ។

គ៖ នេះស្រុកកោះញ៉ែកយើងនេះគេចែកតើ!

ក៖ បាទ!

គ៖ ដីរបបគេហៅដីរបបៗគេចែកអស់។

ក៖ អូ៎!

ខ៖ ដីរបបគេរានប៉ុលពតហ្នឹងហាស!

ក៖​ អូ៎យល់!

ខ៖ ប៉ុលពតកាប់រានៗធ្វើស្រែដល់ពេលមកជំនាន់១៩៧៩គេចែកដីរបបណុង។

ក៖ បាទៗយល់។

ខ៖ អើដីមួយជំនាន់គេចែកយកទៅ។

គ៖ ទេខាងឯងគេចែកដែរអី?

ខ៖ ចែកដែរតើ!

គ៖ ខាងរកាធំ?

ខ៖ ហ្នឹងហើយគេចែកដែរតើមានគេចែកដែរ។

គ៖ បើខាងខ្ញុំអីជ្រោយបន្ទាយអត់មានពីណាគេចែក។

ខ៖ អត់មានដីណារានដីខាងហ្នឹងអត់មានដីរានមានតែដីចាស់ហ្នឹង!

គ៖ ចឹងបានអត់មានពីណាគេចែក។

ខ៖ ដីពីសង្គម។

ក៖ គេអត់ចែកអោយ?

ខ៖ បើដីខាងរកាធំណុងដីខាងរកាធំមានខាងក្បាលខ្លាដីខាងក្បាលខ្លានិងដីគេរានរាប់រយហត្តា។

ក៖ បាទពូ!

ខ៖ រាប់ពាន់ហត្តហោសគេចែកមួយជំនាន់ប៉ុលពតហ្នឹងហាស!

ក៖ បាទ!

ខ៖ ហ្នឹងហើយដល់បែកគា្នគេចែកគា្នទៅ។

ក៖ អូ៎!

ខ៖ ហ្នឹងហើយ!

ក៖ រួចចុះអើកាលជំនាន់ដាច់ប៉ុលពតថ្មីៗនិងយើងរកស៊ីអីទៅពូ?

ខ៖ គ្មានរកអីធ្វើតែស្រែហ្នឹង!

ក៖ អូ៎យើងធ្វើស្រែដែរហោស?

ខ៖ ហ្នឹងហើយយើងធ្វើតែស្រែធ្វើចំការយកចិញ្ចឹមតែក្រពះហ្នឹងប៉ុណ្ណឹង!

ក៖ ពេលណុងគេដូរស្រូវដូរអង្ករដូរអីណេះពូណេះ?

ខ៖ ហ្នឹងហើយប្រើដូរអង្ករណុង។

ក៖ ជាមួយប៊ីចេង អំបិល ស្ករអីចឹងទៅ?

ខ៖ ហ្នឹងហើយប៊ីចេង ស្ករដឹងតែស្រូវដូរអង្ករណុងអត់មាននេះផង។

ក៖ រួចចុះអ្នកភូមិយើងសុទ្ធតែធ្វើស្រែធ្វើអីទាំងអស់គា្នរួចចុះនរណាគេអ្នកលក់ចឹងៗទៅខាងចិនខាងអីមែនអត់?

ខ៖ ហ្នឹងហើយចិនដូចឈ្នួញកណ្ដាលដូចចិនដូចអីចឹងគេលក់ហាស!

ក៖ អូ៎!

ខ៖ គេលក់ដូរតៗគា្នមក។

គ៖ នៅទេមួយជំនាន់ណុងមិនទាន់លក់ដូរអីរត់រួចហើយហ្នឹង!

ខ៖ ទេអារត់រួចមិនទាន់លក់អីណានៅអំបិលដូចថាជំនាន់ប៉ុលពតនៅសល់ពីណុងមកណាស់។

ក៖ អូ៎!

ខ៖ ជំនាន់មុនយកទៅចែកគា្នទៅ។

ក៖ យើងតាម..?

ខ៖ យកតាមមួយប៉េ២ប៉េយកមកចែកគ្នាទៅ។

ក៖ យើងរស់នៅតាមក្រុមៗហាសណេះពូណេះ?

ខ៖ ហ្នឹងហើយចែកជានៅមួយក្រុមៗនិងទៅចែកគា្នចឹងទៅ។

ក៖ អូ៎បាទពូបាទ!

ខ៖ ចែកគា្នទៅទាំងរាំ..។

ក៖ រួចចុះចឹងអើពូការនៅឆ្នាំណាទៅពូចឹង?

ខ៖ នៅ១៩៨៣។

ក៖ អូ៎១៩៨៣ហោស?

ខ៖ អើ!

ក៖ ចឹងមានន័យថាដាច់បាន៣,៤ឆ្នាំហើយ?

ខ៖ ដាច់៣,៤ឆ្នាំហើយមួយជំនាន់ណុងការណុងគេធ្វើតុឈើហាស!

ក៖ បាទពូ!

ខ៖ ហ្នឹងហើយធ្វើតុឈើវែងចេះ។

ក៖ ប៉ុន្តែគេការដូចយើងឥឡូវដែរឬមួយក៏ម៉េចពូ?

ខ៖ ហ្នឹងហើយការដូចគា្ន។

គ៖ អត់ទេអត់ដូចទេ។

ខ៖ វាអើវាដូចតែគា្ននិងប៉ុនគ្រាន់អើមួយជំនាន់វាកំសត់។

ក៖ អូ៎!

ខ៖ ហ្នឹងហើយមួយជំនាន់ណុងវាចាយលុយកាក់ហាស!

គ៖ អត់ដូចទេគ្រូហេស!

ក៖ ម្ហូបអាហារអីដូចតែគា្នដែរ?

ខ៖ ៣,៤មុខដូចតែគា្នហ្នឹងគ្មានខុសគា្នទេ។

គ៖ អត់ទេប៉ាអាអូន។

ខ៖ ប៉ុនគ្រាន់ថាវានេះមិនទាន់សំបូរបែបជាង។

គ៖ ជំនាន់នេះសំបូរជាងគ្រូហេស!

ក៖ បាទ!ខ

ខ៖ វាមាន..។

គ៖ វាទំនើបជាងពេលណុងអត់ទំនើបទេបើថាកាប់គោចែកគា្នស៊ីណុង។

ក៖ បាទ! រួចចុះគេចងដៃចងអីគេមានចងដៃអោយយើងអត់?

គ៖ គេចងដៃអង្ករ ចងលុយកាក់មួយកាក់២កាក់ហ្នឹង!

ខ៖ ចង់ដៃមួយកាក់២កាក់មួយរៀល២រៀលហ្នឹងលុយកាលណុងចងអើចាយមួយកាក់២កាក់ហាស!

ក៖ បាទពូបាទ!

ខ៖ ហ្នឹងហើយមួយជំនាន់ណុងវាចុះទូកទៅ១ម៉ឺន៦ពាន់លុយមួយកំណាត់ប៉េប៉ុនណេះ។

ក៖ អូ៎លុយថោកហេសពូ?

ខ៖ ហេ៎លុយថ្លៃហាស!

ក៖ លុយថ្លៃហោស?

ខ៖ ប៉ុនវាមួយកាក់២កាក់ហោស!

ក៖ អូ៎បាទ!

ខ៖ ហឹ្នងហើយរួច..!

ក៖ ប៉ុនមាសថោកវិញជំនាន់ហ្នឹង?

ខ៖ មាសថោក។

ក៖ ដោយសារមាសច្រើនណេះពូណេះ?

ខ៖ មាសច្រើនហាសមាសថោកប៉ុន្តែយើងការចឹងទៅវាចងអង្ករអូ៎ភាគច្រើនតែងង្ករណុងចង។

ក៖ ចងអង្ករដោយសារ..?

ខ៖ ហ្នឹងហើយ!

ក៖ សំបូរអ្នកធ្វើស្រែណេះពូណេះ?

ខ៖ វាមានអ្នកណាអត់ទាន់រកបានលុយយើងសំបូរបែបមានលុយណា។

ក៖ បាទពូបាទ!

ខ៖ មានតែធ្វើស្រែចំការនិងហើយចងស្រែចងដែរអាខ្លះទៅគេមានតែចងដល់ជ្រូកចងអីទៅណាស់។

ក៖ បាទពូបាទ!

ខ៖ ហ្នឹងហើយគេចងដៃយើង។

គ៖ អាខ្លះគេមានលុយគេចងចាន ចងឆ្នាំងចងស្អីៗទៅអាខ្លះគ្នាអត់ទៅចងតាមងង្ករតិចទៅ។

ក៖ ចឹងនិយាយចង..?

គ៖ ខ្លះមួយកាក់២កាក់ទៅ។

ក៖ អារបស់ប្រើប្រាស់ក្នុងផ្ទះគឺចងទាំងអស់?

ខ៖ ចងចងទាំងអស់។

ក៖ អូ៎!

ខ៖ អើមានតែប៉ុណ្ណឹងជួយគា្នប៉ុនណុងជំនាន់មានអីទៀត។

ក៖ បាទពូបាទ!

ខ៖ រួចពីឥឡូវអីណា។

ក៖ បាទ! ឥឡូវចូលដល់ជំនាន់បច្ចុប្បន្នដូចជាអើ..យាយតាខាងឪពុកមិញពូឈ្មោះអីគេពូមិញឈ្មោះតាទុនហេស?

ខ៖ ហេឪពុក។

គ៖ តាទុន។

ក៖ បាទ!

ខ៖ ទុន ជា។

ក៖ ទុន ជារួចចុះម្ដាយ?

ខ៖ ម្ដាយហ្នឹងឈុំយែម។

ក៖ ប៉ុន្តែអើយាយតាខាងឪពុក?

ខ៖ យាយតាខាងឪពុកមកទៀតអត់ស្គាល់។

ក៖ អត់ស្គាល់ទេពូហោស?

ខ៖ បាទ!

គ៖ អត់ស្គាល់បើគាត់ស្លាប់អស់យើង។

ខ៖ គាត់ស្លាប់យើងអត់ទាន់កើតផង។

គ៖ យើងអត់ទាន់។

ក៖ អូ៎ឪពុកម្ដាយអត់ដែរប្រាប់ទេណេះពូណេះ?

ខ៖ អត់ដែរប្រាប់ផងគ្រូ។

គ៖ អត់សួរគាត់ផងព្រោះយើងនៅតូច។

ខ៖ មិនបាច់សួរទេតា។

ក៖ បាទ!

ខ៖ អាណុងចូលទួតហើយហ្នឹងហាស!

ក៖ បាទ!

ខ៖ បាទ! ចូលទួត។

គ៖ មែនទួតទេជីតា។

ក៖ អត់ទេជីតា?

ខ៖​ អើជីតា។

ក៖ បាទ!

ខ៖ បើជីដូនជីតាហ្នឹងឈុំឪពុកគាត់ឈ្មោះឈុំ។

ក៖ អូ៎រួចចុះអើម្ដាយ?

គ៖ ម្ដាយ។

ខ៖ ផាន់។

ក៖ ហ្នឹងយាយតាខាងឪពុក?

ខ៖ ហ្នឹងហើយយាយតាខាងឪពុក។

ក៖ រួចចុះយាយតាខាងម្ដាយ?

ខ៖ យាយតាខាងម្ដាយអត់ស្គាល់។

ក៖ អត់ស្គាល់ទេហោស?

ខ៖ អត់ស្គាល់ទេ។

ក៖ អូ៎!

គ៖ ម៉ែគាត់កំព្រានៅតូចៗដែរ។

ក៖ បាទ!

ខ៖ គាត់កំព្រាដែរម្ដាយខ្ញុំហាស!

ក៖ បាទ!

គ​៖ ប៉ាវាក៏បងប្អូនតែ២នាក់ដែរ។

ខ៖ បងប្អូនគាត់តែ២នាក់។

ក៖ ប៉ុន្តែអើពួកគាត់សុទ្ធតែនៅខាងកំពង់ចាមណេះពូណេះ?

ខ៖ ខ្ញុំនៅខាងកំពង់ចាមម្ដាយខ្ញុំនៅខាងទឹកឆា។

ក៖ អូ៎!

ខ៖ ឪពុកខ្ញុំនៅខាងជើងគរ។

ក៖ បាទ! រួចចុះអើពូមកនៅកោះញ៉ែកនិងអស់រយះពេលប៉ុន្មានឆ្នាំហើយពូ?

ខ៖ ហេ៎១៣,១៤ឆ្នាំឆ្នាំហ្នឹងហើយហេស!

ក៖ ១៣,១៤ឆ្នាំកាលជំនាន់ពូមកមកតាមរយះអីគេទៅ?

ខ៖ មកតាមសល់យើងធ្វើផ្សារដំបូង។

ក៖ អូ៎!

ខ៖ ផ្សារកោះញ៉ែកនិងគេមកអោយអារឈើហ្នឹង!

គ៖ គេមកស៊ីឈ្នួលហ្នឹងណា។

ខ៖ ធ្វើផ្សារ។

ក៖ បាទ!

ខ៖ ធ្វើផ្សារកោះញ៉ែកយើងតាំងពីដំបូងមកធ្វើផ្សារខ្ញុំអារហើយឈើធ្វើផ្សារ។

ក៖ ចឹងមានន័យថាផ្សារនិងពូអ្នកធ្វើហាសណេះពូ?

ខ៖ ហ្នឹងហើយៗអ្នកអារឈើធ្វើ។

ក៖ មានជាងច្រើនធ្វើជាមួយគា្នទៅ?

គ៖ អត់ទេយើងមែនអ្នកធ្វើទេ។

ខ៖ អត់ទេខ្ញុំអ្នកអារខ្ញុំអ្នកអារឈើប៉ុនជាងគេផ្សេង។

ក៖ អូ៎បាទ!

ខ៖ ហ្នឹងហើយ!

ក៖ ចុះអើពូមានបងប្អូនក៏ចៅណាដែរទៅរស់នៅខេត្តផ្សេងអត់ពូ?

ខ៖​ អត់មានទេ។

ក៖ ក្រៅប្រទេសក៏អត់មានដែរ?

ខ៖ អត់មានទេអត់មានទាំងអស់។

ក៖ អូ៎បាទពូចឹងអើពូមានភរិយារបស់ពូឈ្មោះអីគេពូ?

ខ៖ ដែរញ៉ា សុខ។

ក៖ ញ៉ា សុខ?

ខ៖ បាទ!

ក៖ រួចទៅអើពូរៀបអាពាហ៍ពិពាហ៍តាំងពីឆ្នាំ១៩៨៣ណេះពូណេះ?

ខ៖ បាទ! ១៩៨៣។

ក៖ ចឹងវាជាង៤០ឆ្នាំហើយណេះពូណេះ?

ខ៖ ជាង៤០ហើយ!

ក៖ អូ៎បាទពូចុះអើកាលជំនាន់ពូរៀបអាពាហ៍ពិពាហ៍និងដូចជាអើចិត្តចង់រៀបដោយខ្លួនឯងឬមួយក៏ឪពុកម្ដាយអ្នករៀបចំអោយពូជំនាន់ណុង?

ខ៖ ម៉ែឪពុកម្ដាយ។

ក៖ ពេលនិងយើងអត់ដែរស្គាល់គា្នទេណេះពូ?

ខ៖ អត់ដែរស្គាល់គា្នទេ។

ក៖ អូ៎!

ខ៖ គាត់ត្រូវរូវគា្នរៀបអោយយើងយកយើងតាមម៉ែតាមឪ។

ក៖ បាទពូបាទចុះជំនាន់ណុងដូចជាពូអើស្គាល់មីងនៅអត់ដែរស្គាល់ណាហី?

ខ៖ អត់ស្គាល់តែចាស់ៗគា្នគាត់ទេ។

ក៖ មីងមីងអ្នកក្រចេះតែពូពូមកនៅក្រចេះដែរមែនអត់?

ខ៖ នៅក្រចេះដែរ។

ក៖ អូ៎ប៉ុនគ្រាន់មែននៅ..?

ខ៖ ប៉ុនគ្រាន់ខុសភូមិគា្ន។

ក៖ អូ៎!

ខ៖ បាទ! ដូចថាឃុំជ្រោយបន្ទាយតែមួយ។

ក៖ បាទពូបាទ!

ខ៖ ស្រុកតែមួយតែខុសគា្ន៩ភូមិពីគ្នា។

ក៖ អូ៎ឆ្ងាយ?

ខ៖ បាទ! ហើយតែដូចជាឪពុកខ្ញុំនិងឪពុកក្មេកនិងស្គាល់រាប់អានគា្នចឹងណា។

ក៖ អូ៎!

ខ៖ គាត់ក៏អាចារ្យដែរ។

ក៖ បាទពូបាទ!

ខ៖ បាទឪពុកក្មេកក៏អាចារ្យដែរគាត់បួសដែរ។

ក៖ ឪពុករបស់ពូក៏អាចារ្យដែរ?

ខ៖ អាចារ្យដែរចឹង។

ក៖​ អូ៎ចឹងពួកគាត់ស្គាល់គា្នច្រើន?

ខ៖ ហ្នឹងហើយស្គាល់គា្ន។

ក៖ អូ៎ប៉ុន្តែពូមានអើ..មានជាកូនប៉ុន្មាននាក់ទៅពូ?

ខ៖ ខ្ញុំកូន៦នាក់។

ក៖ ៦នាក់ហោស?

ខ៖ បាទ! ៦នាក់។

ក៖ មានប្រុសប៉ុន្មានស្រីប៉ុន្មាន?

ខ៖ ប្រុសណុងវាប្រុស៥។

ក៖ ប្រុស៥ ស្រី១?

ខ៖ ស្រីតែ១ស្រី១និងស្រីនិងឆ្កួតទៀត។

ក៖ ឆ្កួតហោសពូ?

ខ៖ បាទ!

ក៖ ពូអាចប្រាប់ឈ្មោះកូនៗហើយកូនៗមានគ្រួសារខ្លះនៅ?

ខ៖ វាអាកូនចិញ្ចឹមមួយទៀតកូនចិញ្ចឹមបងគេ។

ក៖ អូ៎មានកូនចិញ្ចឹមដែរហោស?

ខ៖ ហ្នឹងហើយខ្ញុំការរួចបានកន្លះខែខ្ញុំចិញ្ចឹមកូនកំព្រា១១នាក់។

ក៖ អូ៎!

ខ៖ ខ្ញុំកំសត់ណាស់។

ក៖ ច្រើនហាសពូចឹង?

ខ៖ ច្រើនហាស!

ក៖ តែបើកូនបង្កើតយើងម៉ងតែ៦នាក់ទេ?

ខ៖ ថាយកបានកន្លះតែនិងមានកូនមានចិញ្ចឹមកូនកំព្រាច្រើនណាស់។

ក៖ អូ៎!

ខ៖ បាទ! កូនកំព្រាខាងម្ដាយមីង។

ក៖ បាទពូបាទអូ៎!

ខ៖ ដល់នេះទៅគេបែកអស់ទៅនៅសល់អាពៅមួយនៅក្រហមរងាលនៅតូចឥឡូវអាណុងបងកាលណុងវាលែងស្គាល់វាថាគេប្រាប់ថាអើមែនពុកហែងម៉ែហែងហើយក៏អត់ជឿដែរ។

ក៖ បាទ!

ខ៖ ព្រោះតាំងពីតូចហើយណុងតាំពីក្រហមរងាលម៉េសហើយណុង។

ក៖ អូ៎!

ខ៖ តាំងពីអោយបៅទឹកដោះគោម៉េសណុង។

ក៖ បាទពូបាទ!

ខ៖ បាទ!

ក៖ រួចចុះឥឡូវកូនបងរបស់ពូគាត់ធ្វើអីគេហើយគាត់នៅណា?

ខ៖ នៅជិតនិងដែរណុង។

ក៖ គាត់ធ្វើអីគេឥឡូវ?

ខ៖ ធ្វើអីស្រែចំការនិងហើយ!

ក៖ ធ្វើស្រែចំការហោសពូ?

ខ៖ ហ្នឹងហើយធ្វើស្រែចំការប៉ុនឥឡូវគា្នអស់ទាំងស្រែអស់ទាំងចំការទៀតដែរជួយឪពុកជួយប្អូនចឹង។

ក៖ អូ៎បាទ!

ខ៖ ឈឺមើលប្អូនស្រីឆ្កួតមើលដើរមើលគ្របអស់ហើយមើលអត់ជា។

ក៖ បាទពូបាទ!

ខ៖ បាទ! ដល់មកមកអាប្អូនកូនមួយទៀតពៅមួយទៀតជួយប្អូនទៀតដល់អាប្អូនណុងបានរៀងស្រួលតិចទៅតខ្លួនឯងឪពុកម្ដង។

ក៖ អូ៎!

ខ៖ វះកាត់ម្ដង។

ក៖ និយាយរួម..?

ខ៖ អស់ហើយ!

ក៖ គ្រួសារពូឈឺច្រើនហេសចឹង?

ខ៖ ឈឺជាប់រហូត៨ឆ្នាំហ្នឹង!

ក៖ អូ៎!

ខ៖ ៨,៩ឆ្នាំហ្នឹងអត់ដែរបាននេះទេមកចុងក្រោយមកខ្លួនឯង!

ក៖ បាទពូបាទ!

ខ៖ បាទ!

ក៖ រួចចុះកូនពូទី២?

ខ៖ ទី២នៅជិតនិងដែរនៅនេះនៅធ្វើគ្នាពួកកសិករដែរណុង។

ក៖ អូ៎!

ខ៖ ធ្វើស្រែចំការដែរ។

ក៖ ប៉ុន្តែពួកគាត់មានគ្រួសារហើយណេះពូណេះ?

ខ៖ មានហើយៗកូនពីរនាក់។

គ៖ ពីណា?

ខ៖ អាហឿង។

គ៖ ណោះឈើវ៉ៃម្សិលហោសអស់ច្រមុះរលីង។

ខ៖ ឬស្សីវ៉ៃពីម្សិល។

ក៖ អើ!

គ៖ ឬស្សីវ៉ៃពីម្សិលហោស!

ខ៖ ចំខ្ទង់ច្រមុះ។

ក៖ អូ៎!

ខ៖ គា្នទៅព្រៃៗកាប់ចំការកាប់អី។

ក៖ អូ៎កូនបងណុងហោស?

ខ៖ ហ្នឹងហើយកូនបន្ទាប់ពីអាបង។

ក៖ អូ៎បាទ!

គ៖ ហេ៎បន្ទាប់ទី៣ទី២នោះ។

ខ៖ ទី២មីស្រី។

ក៖ អូ៎!

ខ៖​ អត់ដឹងអីទេគ្នាអស់ហើយមើលឆ្អែតហើយខ្ញុំមើលអត់ជា។

ក៖ អូ៎បាទ!

ខ៖ ហ្នឹងហើយ!

ក៖ ដល់ពេលទី៤?

ខ៖​ ទី៤នៅកំលោះ។

ក៖ នៅកំលោះ?

ខ៖ បាទ! នៅកំលោះ។

ក៖ តែគាត់ធ្វើការអីគេទៅឥឡូវ?

ខ៖ ទៅជាមួយបងណុងទៅព្រៃ។

ក៖ អូ៎!

គ៖ ទៅគ្មានអីទេគ្រូអើយគ្មានឧបករណ៍អី។

ខ៖ អើទី៤ស្លាប់។

ក៖ ទី៤ស្លាប់ហោស?

ខ៖ ទី៤ស្លាប់ទី៥និងបានទៅព្រៃរាល់ថ្ងៃនិងនៅកំលោះហើយ!

ក៖ អូ៎បាទ!

ខ៖ បាទ!

ក៖ ដល់ពេលទី៦កូនពៅនេះ?

ខ៖ ហ្នឹងហើយទី៦អាពៅ។

ក៖ អូ៎បាទកូនពៅក៏ឈឺដែរណេះពូណេះ?

ខ៖ អូ៎ឈឺទាំងអស់ហើយគ្នាដើរលែងរួចហើយឥឡូវវះកាត់គ្មានសល់ទេ។

ក៖ បាទពូបាទចុះអើពូគិតថាចឹងសំរាប់ពូកាលជំនាន់ពូនៅក្មេងពូធ្លាប់បានរៀនសូត្រអត់ពូរៀនខ្មែរយើងហាស?

ខ៖ បានរៀនណាបានរៀនបន្តិចបន្តួច។

ក៖ អូ៎!

ខ៖ រៀនបានតិចតួចរៀនបានតិចមែនទែនបើទទួលយើងមួយជំនាន់លុនណុលចប់បណ្តោយ។

ក៖ អូ៎!

ខ៖ ហ្នឹងហើយរៀនមកលុនណុលវ៉ៃគ្នាចប់ម៉ង។

ក៖ អាគេហៅរៀននៅសង្គមចាស់ហ្នឹងហេសពូហេស?

ខ៖ ហ្នឹងហើយនៅរៀនពីសង្គមបាទ!

ក៖ ប៉ុន្តែកាលណុងពូរៀនបានថ្នាក់ទីប៉ុន្មានទៅ?

ខ៖ រៀនកាលនៅពីនិងយើងនៅអាយុនៅទើប១០ឆ្នាំអីហាស!

ក៖ បាទពូ!

ខ៖ ហ្នឹងហើយ១០ឆ្នាំ១២ឆ្នាំហើយហ្នឹងអស់ហើយរៀនបានដូចថាយើងថ្នាក់ឥឡូវនិងដូចថាថ្នាក់ត្រឹមទី២ចឹងហាស!

ក៖ បាទពូបាទ!

ខ៖ បាទ! និយាយពីឥឡូវហ្នឹងហាស!

ក៖ បាទ!

ខ៖ ហ្នឹងហើយ!

ក៖ រួចចុះអើពូមានរៀនភាសាបារាំងភាសាអីផ្សេងអត់?

ខ៖ អត់មានសោះអត់ដែរមាន។

គ៖ បារាំងម៉េចមិនដែរស្គាល់ទេលោកគ្រូអើយ!

ខ៖ មិនដែរមាន។

ក៖ អូ៎បាទ!

ខ៖ វាកើតមកចំអាពេលលំបាកណុងហាស!

ក៖ បាទពូបាទ!

ខ៖ ហើយបើថាពុកអីគាត់ចេះដឹងច្រើនជ្រៅជ្រះ។

ក៖ អូ៎!

ខ៖ ប៉ុនដល់វាតាមដូចថាវាតាមសង្គមចឹងហាស!

ក៖ បាទពូបាទ!

ខ៖ ហ្នឹងហើយ!

ក៖ ចុះកាលជំនាន់យើងរៀនរៀននៅណាពូ?

ខ៖ រៀនៅតាម..។

ក៖ ក្រចេះហោស?

ខ៖ ក្រចេះ។

ក៖ អូ៎!

ខ៖ នៅខេត្តក្រចេះយើង។

ក៖ បាទពូ! ចុះកាលយើងរៀននិងយើងធ្លាប់មានមិត្តភក្តិស្និទ្ធិស្នាលដែរធំធាត់មកជាមួយគា្នមានអត់ពូ?

ខ៖ វាអត់មានទេវានៅតូចៗមានមិត្តភក្តិមានអីអោយតែរៀនដើររៀនទាំងអស់គា្នចឹងទៅ។

ក៖ អូ៎!

ខ៖ គ្មានបានមិត្តភក្តិអីទេវានៅតូចៗ។

ក៖ បាទពូបាទអើចុំពូធ្លាប់ស្រែចំការពូធ្លាប់ធ្វើ?

ខ៖ ធ្វើអាហ្នឹងឆ្អិនឆ្អែតតែម៉ង។

ក៖ អូ៎!

ខ៖ ស្រែចំការ។

ក៖ ភាគច្រើនជាទូទៅពូធ្វើជាស្រែប្រាំង ស្រែវស្សា?

ខ៖ ធ្វើស្រែប្រាំងក៏ធ្វើស្រែវស្សាក៏ធ្វើ។

ក៖ អូ៎កាលនៅក្រចេះហោសពូ?

ខ៖ ហ្នឹងហើយកាលនៅក្រចេះ។

ក៖ អូ៎មកនិងក៏ពូនៅតែធ្វើដែរពីមុន?

ខ៖ ពីមុនធ្វើដែរប៉ុនដល់មកឈឺនិងទៅធ្លាក់អស់លក់អស់។

ក៖ លក់អស់ចោលទៅលែងបានធ្វើទៅ?

ខ៖ បាទ!

ក៖ អូ៎បាទពូចុះលក្ខណៈបើកអាជីវកម្មលក់ដូរអីពូដែរធ្វើអត់?

ខ៖ អត់ដែរ។

គ៖ អត់ដែរទេគ្រូអើយ!

ក៖ អត់ដែរទេណេះពូណេះ?

ខ៖ អត់ដែរទេខ្ញុំ។

ក៖ ចុះបើចិញ្ចឹមសត្វ?

គ៖ អត់ចិញ្ចឹមនិងប្រវ៉ាស់និងគេហ្នឹង!

ខ៖ ដូចប្រវ៉ាស់គេដែរគោ។

ក៖ អូ៎ប្រវ៉ាស់គេហោស?

ខ៖ គោ ក្របីរាល់ថ្ងៃប្រវ៉ាស់គេ។

ក៖ មាន់ ទា ជ្រូកអី?

ខ៖ ហេ៎អត់មានប្រវ៉ាស់ទេអានិងយើងចិញ្ចឹមរបស់យើងដូចជាមាន់ ដូចស្រីចឹងហាស!

ក៖ បាទ!

ខ៖ របស់យើង។

គ៖ អូ៎មាន់មិនបាច់និយាយ។

ខ៖ ហ្នឹងហើយ!

គ៖ លែងចិញ្ចឹមតែម៉ងចិញ្ចឹមមិនកើតផងងាប់អស់ហើយ!

ក៖ បាទៗពូបាទចុះអើតាំងពីក្មេងហាសការងារអីគេខ្លះដែរពូធ្លាប់ធ្វើដែរពូ?

ខ៖ មានអីមានតែស្រែចំការ។

ក៖ ធ្វើតែស្រែចំការទេណេះពូណេះ?

ខ៖ ហ្នឹងហើយ!

ក៖ ពូអត់ធ្លាប់មានទៅឡើងត្នោតធ្វើអីផ្សេងទៀតពូអត់ដែរធ្វើទេ?

ខ៖​ អត់ដែរឡើងទេ។

ក៖ អូ៎បាទពូចុះអើពូគិតថាជីវិតរបស់យើងមានលក្ខណៈការផ្លាស់ប្ដូរអីគេខ្លះទៅពូតាំងពីក្មេងរហូតមកដល់ឥឡូវទាំងសុខភាព ទាំងគ្រួសារ ទាំងការងារទាំងអស់ចឹងហាសពូ?  
ខ៖ ដូចវាអត់មានផ្លាស់ប្ដូរទៅណាទេមានតែស្រែចំការរហូត។

ក៖ អូ៎!

ខ៖ អត់មានផ្លាស់ទៅណាទៀតមានតែស្រែចំការនិងរហូតមក។

ក៖ បាទពូបាទនិយាយរួមយើងពិបាកដែរណេះពូណេះ?

ខ៖ អើពិបាកមួយឆាកជីវិតនេះអារឿងក្រណុងវាក្រឆ្អែតម៉ងនៅតែមានគ្មានណាមិនទាន់មានមានទៅណាទៀតចំណាស់ណេះហើយ!

ក៖ បាទពូបាទចុះអើគិតថាជីវភាពយើងសព្វថ្ងៃម៉េចទៅពូឥឡូវ?

ខ៖ ឥឡូវនិងវាដឹនដាបខ្លាំងហាសមែនត្រឹមក្រទេឥឡូវដល់ទាល់ទៀតហោសសព្វថ្ងៃ។

ក៖ ដល់ទាល់ទៀត?

ខ៖ ដល់ទាល់ទៀតយើងក្រដូចថាក្រយើងអាចរកបានដល់វាដល់ទាល់រកលែងចង់បានហើយ!

ក៖ អូ៎!

ខ៖ បើខ្លួនឯងក៏ឈឺចូលងាខ្លួនពិបាកហាសណាស់។

ក៖ បាទពូ!

ខ៖ ហ្នឹងហើយរួចកូនមើលជិតអស់។

ក៖ កូនទាំង២ទៀត?

ខ៖ ហ្នឹងហើយកូនទាំង២ទាំង៣ទៀតកូនមកខ្លួនឯងទៀត។

ក៖ អូ៎បាទពូបាទ!

ខ៖ បាទ!

ក៖ ចុះអើលក្ខណៈបែបម្ហូបអីដែរពូចូលចិត្តហូបពូ?

ខ៖ អើយពិបាកណាស់ហូបវាមិនម្ហូបអីក៏ហូបដែរវាសាមញ្ញទូទៅទៅហើយវាមានស្អីហូបណុងទៅបើយើងអត់មានដូចថារកអត់បានដូចគេចឹងហាសណាស់។

ក៖ បាទពូបាទ!

ខ៖ បាទ!

ក៖ ចឹងលក្ខណៈថាបើយើងចូលសិល្បិ៍ចូលអីយើងអត់ទាន់ទេណេះពូណេះ?

ខ៖ អត់ទាន់ចូលទេចូលម៉េចកើត។

ក៖ ដោយសារយើងនៅពិបាកក្នុងគ្រួសារ?

ខ៖ ហ្នឹងហើយយើងពិបាកណាស់ពិបាករាល់ថ្ងៃពិបាកមែនទែន។

ក៖ អូ៎បាទពូរួចចុះអើទាក់ទងពីច្រៀងរាំរែកអីក៏យើងអត់ដែរណេះពូណេះ?

ខ៖ អត់ទេ។

ក៖ ដោយសារយើងជីវភាពពិបាកណេះពូណេះ?

ខ៖ ហ្នឹងហើយបារីក៏អត់ចេះជក់ ស្រាក៏អត់ចេះផឹក។

ក៖ ចឹងពូហោស?

ខ៖ បាទៗ!

ក៖ អូ៎ស្រួល!

ខ៖ បាទ!

ក៖ ចុះពូមាននរណាគេមួយនៅក្នុងក្រុមគ្រួសារពូចេះលេងឧបករណ៍ភ្លេងអត់ពូ?

ខ៖ អត់មានទេ។

ក៖ អត់មានទេណេះពូណេះ?

ខ៖ បាទ! អត់មានទេគ្មានទេ។

ក៖ អូ៎បាទពូចុះអើផ្ទះរបស់ពូគិតថាមានលក្ខណៈបែបណាពូតាំងពីក្មេងរហូតមកដល់ឥឡូវហាសពូកាលនៅក្មេងពូនៅជាមួយឪពុកម្ដាយផ្ទះម៉េចដល់ពេលមកដល់ឥឡូវផ្ទះម៉េចទៅពូ?

ខ៖ ផ្ទះនៅពីសមរម្យដែរ។

ក៖ កាលនៅជាមួយឪពុកម្ដាយហោសពូ?

ខ៖ បាទ! នៅជាមួយឪពុកម្ដាយសមរម្យផ្ទះម៉ាចុះចំនោមនិងគេនិងឯងចឹងហាស!

ក៖ បាទពូបាទ!

ខ៖ បាទ!

ក៖ ដល់ពេលយើងមកឥឡូវក៏វាគ្រាន់ថាយើងចូលចំនោមគេ?

ខ៖ វាឥឡូវនិងថាចាប់ពីត្រឹមលើកផ្ទះមកចាប់ផ្ដើមចឹងរហូត។

ក៖ លំបាកម៉ង?

ខ៖ បាទ! លំបាក។

ក៖ អូ៎!

ខ៖​ ដំបូងមកនិងរកវាគ្រាន់បើដែរណាស់។

ក៖ បាទពូ!

ខ៖ ចាប់ផ្ដើមលើកផ្ទះនិងមិនទាន់បានធ្វើអីផងគ្រាន់បានលើកម៉ាឈរនិងចាប់ផ្ដើមចឹងទៅធ្លាក់ក្រិបៗចឹងទៅសព្វថ្ងៃឥឡូវសព្វថ្ងៃនិងបីថាអោយតែកូនបានជាផ្ទះដីផ្ទះនិងក៏លក់ដែរ។

ក៖ អូ៎!

ខ៖ ហ្នឹងហើយដើម្បីមើលកូនបន្តទៀតអោយតែគេទិញសព្វថ្ងៃនិងនិយាយត្រង់ចឹងម៉ង។

ក៖ បាទពូបាទ!

ខ៖ បាទ! ធ្វើម៉េចអោយតែមើលអោយអស់លទ្ធភាពតាមនេះកាលៈទេសៈរបស់យើងកុំថាហេ៎មានលុយមិនមើលកូនឥឡូវនិងអត់លុយទេឥឡូវត្រូវលក់ទៀតដីផ្ទះនិងអោយតែគេទិញ។

ក៖ អោយតែមាននរណាគេចង់ទិញ?

ខ៖ ហ្នឹងហើយមាននរណាគេចង់ទិញខ្ញុំលក់ដើម្បីយកលុយទៅមើលកូន។

ក៖ អូ៎បាទពូបាទរួចចុះពូគិតថាចឹងសំរាប់ផ្ទះនិងនរណាគេជាអ្នកជួសជុលសាងសងពូកាលជំនាន់ណុង?

ខ៖ ធ្វើខ្លួនឯង!

ក៖ អូ៎ពូចេះធ្វើផ្ទះហោសពូ?

ខ៖ បាទ! ធ្វើផ្ទះធ្វើជួលខ្លះអីខ្លះចឹងហាស!

ក៖ អូ៎!

ខ៖ បាទ! ជួលគេធ្វើទៅ។

ក៖ តែយើងក៏ចេះធ្វើមួយចំនួនដែរណេះពូ?

ខ៖ បាទចេះធ្វើដែរ។

ក៖ អូ៎!

គ៖ គ្រូហេស៎មានផ្ទះធំទំនំខ្ពស់អីណាកាប់ឈើដាក់ធ្វើនៅ។

ក៖ កាប់ឈើវ៉ៃៗ?

គ៖ ឯងអញ់ជួយអញ់ជួយឯងទៅបាននៅទៅ។

ក៖ បាទ!

គ៖ ទៅមើលពួកខ្ញុំធ្វើស្រីៗបាននៅ។

ក៖ បាទ!

ខ៖ ចឹងបានថាកំសត់ហាស!

ក៖ បាទពូចុះអើលក្ខណៈថាឪពុកម្ដាយធ្លាប់បង្រៀនពីជំនាញអីទៅពូអត់?

ខ៖ វាអត់មានត្រូវបានបង្រៀនអីបានបើកើតមកជំនាន់ណុងទៅហើយ!

ក៖ អូ៎!

ខ៖ ហ្នឹងហើយ!

ក៖ រួចទៅល្មម..?

ខ៖ ឥឡូវដូចប្អូនឯងចឹងប្អូនឯងកើតមកជំនាន់និងស្រួល។

ក៖ បាទពូបាទ!

ខ៖ ឪពុកម្ដាយដាក់ជំនាញអោយទៅរៀននេះរៀននោះប្រឹងរៀនដូចតែគា្ននិងរួចបើជំនាន់ណុងបើកើតដូចជំនាន់ខ្ញុំដែរចប់ដូចតែគា្នទេ។

ក៖ ត្រូវពូត្រូវ!

ខ៖ ហ្នឹងហើយល្ងង់សុទ្ធតែម៉ងខ្លៅសុទ្ធតែម៉ង។

ក៖ បាទពូបាទ!

ខ៖ ហ្នឹងហើយមិនធម្មតា។

ក៖ អូ៎!

ខ៖ ចឹងចំណេះវិជ្ជាអត់មានបានអីផង។

ក៖ បាទពូបាទ!

ខ៖ ចឹងចឹងមានន័យថាពីដើមអើ..តាំងពីក្មេងរហូតមកដល់ឥឡូវជីវភាពរបស់ពូនៅតែពិបាកនៅឡើយ?

ខ៖ នៅពិបាក។

ក៖ អត់ទាន់ជាស្រួលបួលធូរធារសប្បាយអីទេ?

ខ៖ អត់ទាន់ធូរអត់ទេនៅតែលំបាក។

ក៖ អូ៎បាទពូចុះអើពូគិតថាជាពេលណាដែរពូចាប់ផ្ដើមសប្បាយពូ?

ខ៖ បែបអស់ហើយអស់មានពេលសប្បាយហើយនៅក្នុងចិត្តអស់ហើយ!

គ៖ អស់ហើយថ្ងៃរសៀលហើយ!

ក៖ អូ៎បាទ!

ខ៖ ទៅហើយ!

ក៖ បាទ!

ខ៖ វាអស់ហើយ!

ក៖ រួចចុះពូកាលពីក្មេងពូធ្លាប់មានគោលបំណងថាពូធំឡើងពូចង់ធ្វើអីមួយពូធ្លាប់គិតអត់ពូ?

ខ៖ មានស្អីទៀតមានតែស្រែចំការផុតពីប៉ុលពតមកធ្វើស្រែចំការរហូតចឹងទៅគ្មានអីយើងថាឈោងទៅទៅអត់រួច។

ក៖ បាទពូ!

ខ៖ យើងដូចថាគ្មានទុនហាស!

ក៖ បាទពូ!

ខ៖ ចង់ធ្វើដែរតែទៅធ្វើនេះធ្វើនោះធ្វើម៉េចកើតបើយើងអត់មានទុនផង។

ក៖ អូ៎ប៉ុន្តែយើងចេះតែគិតដែរណេះពូណេះ?

ខ៖ ហ្នឹងហើយគិតដែរទាស់យើងអត់មានទុនធ្វើធ្វើទៅអត់រួច។

ក៖ អូ៎!

ខ៖ រៀបនិងធ្វើទៅមាននេះមកស្ទាក់រៀបធ្វើទៅដូចមានគ្រោះថ្នាក់ចេះ។

ក៖ មានឧបសគ្គរហូតណេះពូណេះ?

ខ៖ បាទ! វាមានឧសគ្គទប់មករហូតស្ទះមករហូត។

ក៖ បាទពូបាទ!

ខ៖ ចឹងធ្វើអីអត់បាន។

ក៖ អូ៎បាទ! ចុះអើចឹងប្រហែលជាមានសំនួរចុងក្រោយមួយពូបើសិនជាចង់អោយពូផ្ដែផ្ដាំទៅកូនចៅជំនាន់ក្រោយៗហាស! ពូមានជាពាក្យពេចន៍អីឬមួយក៏ជាអីមួយដែរផ្ដែផ្ដាំទៅពួកគាត់ដើម្បីអោយពួកគាត់ធ្វើអីមួយដែរល្អអីចឹងហាសណាស់ពូ?

គ៖ អោយប្រឹងរកស៊ី។

ខ៖ មានស្អីទេមានតែផ្ដាំអោយកូនចៅប្រឹងរកស៊ីទៅកុំអោយវាវេទនាដូចមួយជំនាន់យើងព្រោះជំនាន់នេះជំនាន់គេរកបានហាស!

គ៖ កុំអោយវេទនាដូចជំនាន់យើងជំនាន់យើងកំសត់ណាស់។

ក៖ បាទពូបាទ!

ខ អោយគេរកធូរទូលាយណាស់ទូលំទូលាយណាស់រកអីក៏បានដែរអោយតែយើងប្រឹងបានហើយជំនាន់ហ្នឹងហាស!

ក៖ បាទពូ!

ខ៖ ហ្នឹងហើយ!

គ៖ កុំអោយវេទនាដូចពួកយើងទៀត។

ខ៖ មានតែផ្ដាំកូនចៅតែប៉ុណ្ណឹងទេ។

ក៖ អូ៎!

ខ៖ ឲវាធ្វើល្អទៅ។

ក៖ រួចចុះអើពូធ្លាប់អើដូចជាផ្ដែផ្ដាំពួកគាត់ឬមួយក៏ប្រៀនប្រដៅពួកគាត់ថាពួកគាត់អោយធ្វើអំពើល្អក្នុងសង្គមអី?

គ៖ ហ្នឹងហើយ!

ក៖ យើងផ្ដែផ្ដាំដែរតើហីពូហេស?

ខ៖ មានបាទ! មានតែប៉ុណ្ណឹងមានតែផ្ដែផ្ដាំអោយកូនចៅរកគោរពចាស់ទុំទៅយើងធ្វើតែល្អទៅកុំធ្វើអាក្រក់។

គ៖ អោយជៀសផុតពីគ្រឿងញៀនកុំអោយសោះហាមផ្ដាច់។

ក៖ អូ៎បាទ! រួចចុះអើយើងដែរផ្ដែផ្ដាំឬមួយក៏ទូន្មានប្រៀនប្រដៅពួកគាត់ដើម្បីអោយពួកគាត់ធ្វើតាមគំរូដែរយើងធ្វើពីមុនឬមួយក៏យើងចង់ធ្វើប៉ុន្តែយើងធ្វើអត់ទាន់បានចឹងហាស?

ខ៖ បាទ!

ក៖ យើងចេះតែប្រាប់ពួកគាត់ដែរតើហីពូហេស?

ខ៖ ប្រាប់ៗ។

ក៖ អូ៎បាទពូបាទចឹងប្រហែលជាចុងក្រោយខ្ញុំអរគុណច្រើនពូដែរបានអោយខ្ញុំជជែកលេងជាមួយពូទាក់ទងពីប្រវត្តិរបស់ពូចឹងប្រហែលជាខ្ញុំសុំដាក់ការសម្ភាសមួយនិងទៅក្នុងវេបសាយរបស់សាលាបានទេពូ?

ខ៖ បានៗ។

ក៖ បានហោសពូហោស?

គ៖ បាន។

ខ៖ បាន។

ក៖ បាទ!

គ៖ គ្រូអើយព្រោះខ្ញុំផ្ដាំទៅកូនថាគ្រឿងញៀនអោយជៀសអោយផុត។

ក៖ បាទ!

គ៖ ព្រោះកូនខ្ញុំហាសវាតាមទូន្មានម៉ែឪណាស់។

ខ៖ តាមទូន្មានណាស់។

គ៖ ក្នុងសង្គមងងឹតវាអត់ហ៊ានទេ។

ខ៖ វាអត់ហ៊ានទេកូនចៅដូចថាតាមទូនា្មនម៉ែឪចឹងហាស!

ក៖ បាទពូបាទ!

ខ៖ បាទ! អោយទៅឆ្វេងឆ្វេងអោយទៅស្ដាំស្ដាំបើមិនអោយទៅណាមិនហ៊ានទៅទេ។

គ៖ ធ្លាប់កំសត់កំរចឹង។

ក៖ បាទ!

ខ៖ កូនចៅទាំងអស់និងគឺតាមណាស់។

គ៖ គ្រាន់តែផ្ដាំផ្ញើរថាបងប្អុនប្រឹងរកស៊ី។

ខ៖ តាំងពីអាបងរហូតនិយាយចំថាពួកវាទាំងអស់។

គ៖ កុំអោយវេទនាចឹងហាស!

ខ៖ គ្មាននរណាមួយភ្លើតភ្លើនអោយគេស្អប់អោយអីទេហើយម៉្យាងទៀតអោយវាតាមបែបបទគោរពចាស់ទុំព្រឹទ្ធាចារ្យចឹងទៅ។

ក៖ បាទពូ!

ខ៖ វាតាមតែទូន្មានតាមម៉ែឪមិនអោយពិបាកចិត្តហាស!

ក៖ បាទពូបាទ!

ខ៖ ពិនគ្រាន់វាមានធុរៈតែរឿងតែឈឺមួយមុខ។

ក៖ យើងពិបាកតែរឿងឈឺទេណេះពូណេះ?

ខ៖ រឿងឈឺមួយមុខទេហើយអារឿងថាអោយទៅលំបាកខ្លាចកូនវាវ៉ៃដុំច្រំធាក់ទៅលួចទៅប្លន់គេអត់សោះ។

ក៖ កូន..?

ខ៖ អត់មានពិបាកចិត្តទេ។

ក៖ និយាយរួមកូនធ្វើតាមគំរូដែរតាមសំដីយើងដែរ?

ខ៖ តាមពាក្យសំដីដែរយើងណែនាំប្រដៅកូនទៅវាតាមទូន្មានទាំងអស់។

គ៖ ប៉ុន្តែលោកគ្រូគ្រែងតែយើងនៅមុខយើងកូនសុភាពរាបសារចេញទៅកូនភ្លើតភ្លើនក៏ខ្ញុំមិនដឹងដែរណាស់។

ក៖ បាទ!

ខ៖ អើយើងម៉េចដឹងបើបាត់ពីភ្នែកហាសណាស់បើនៅភ្នែក។

គ៖ គ្រាន់អ្នកជិតអ្នកស្រុកអ្នកភូមិអ្នកជិតខាងវាកូនល្អហាសដូចធ្វើបុណ្យល្អហើយនេះជួបកូនល្អកូននិងអត់ដែរលឺល្បីច្រលឺមច្រលើសបើសមើលងាយគេអីអីអត់។

ក៖ អត់ដែរទេណេះ?

ខ៖ អត់ដែរទេមកនៅស្រុកហ្នឹង!

គ៖ ថាកូនខ្ញុំនិយាយរួមទៅបើ..។

ខ៖ មិនថានៅស្រុកនិងទេនៅណាក៏ចឹងដែរកូនខ្ញុំទាំងអស់។

ក៖ បាទ!

គ៖ សុភាពរាបសារនឹកឃើញប្រវត្តិវាម៉ែឪក្រលំបាកចងខ្មាស់គេហាសណាស់។

ក៖ បាទៗ!

ខ៖ មិនដែរភ្លើតភ្លើនសេរីតាមអំពើចិត្តបានអីចេះតែប្រឹងរកចិញ្ចឹមម្ដាយចិញ្ចឹមប្អូនឈឺ។

ក៖ បាទៗមីង!

ខ៖ ហ្នឹងហើយទៅបងៗគេជេរម៉េចចេះអត់ធ្មត់ហាសគ្រូ។

ក៖ បាទ!

ខ៖ បងៗជេរអត់តទេមួយម៉ាត់ក៏អត់តនិងគេដែរគេជេរម៉េចៗមកប្រាប់ខ្ញុំម៉ែអើយយើងប្រឹងរកស៊ីគួរចេះឈឺចាប់។

ក៖ បាទមីងត្រូវ!

គ៖ ឈឺចាប់។

ក៖ អូ៎!

គ៖ ខ្ញុំថាកូនអើយកូនប្រឹងរកទៅធ្វើម៉េចយើងអត់។

ក៖ បាទមីងបាទអរគុណច្រើនចឹងមីងពូ។